cyanic-selkie/wikianc huggingface dataset:
ಬೋಯಿಂಗ್
ಇತ್ತೀಚಿನ ಉತ್ಪನ್ನದ ಅಭಿವೃದ್ಧಿ
ಹೆಚ್ಚಿನ ಸಂಖ್ಯೆಯ ಗ್ರಾಹಕರು ತಮ್ಮ ಪ್ರಯಾಣದ ಜತೆ ಗಣಕಯಂತ್ರವನ್ನು ಆಧರಿಸಿರುವುದನ್ನು ತಿಳಿದುಕೊಂಡ ಬೋಯಿಂಗ್ ,  ಕನೆಕ್ಷನ್ ಬೈ ಬೋಯಿಂಗ್ ಎಂಬ  ಉಪಗ್ರಹ ಆಧಾರಿತ ಅಂತರ್ಜಾಲ ಸಂಪರ್ಕದ ಸೇವೆಯನ್ನು ಪರಿಚಯಿಸಿತು. ಇದರಿಂದ ಅದು ವಿಮಾನ ಪ್ರಯಾಣಿಕರಿಗೆ ಸುಲಭವಾಗಿ  ವರ್ಲ್ಡ್ ವೈಡ್ ವೆಬ್  ಮೂಲಕ ಹಿಂದೆಂದೂ ಕಾಣದ ಅಭೂತಪೂರ್ವ ಸೇವೆಯನ್ನು ನೀಡುವ  ಭರವಸೆಯನ್ನು ನೀಡಿತು.
ಕಂಪನಿಯು 2005 ರಲ್ಲಿ ಉತ್ಪನ್ನವನ್ನು ಪತ್ರಕರ್ತರಿಗೆ ಪ್ರಪ್ರಥಮವಾಗಿ ಪರಿಚಯಿಸಿತಲ್ಲದೇ, ಅದಕ್ಕೆ ಪೂರಕವಾದ ಪರಿಷ್ಕರಣೆಗಳನ್ನು ಪಡೆಯಿತು. ಹಾಗಿದ್ದರೂ, ಸೆಲ್ಯುಲರ್ ನೆಟ್‌ವರ್ಕ್‌ಗಳಂತಹ  ಕ್ಷುಲ್ಲಕ  ಆಯ್ಕೆಗಳಿಂದ ಸ್ಪರ್ಧೆಯನ್ನು ಎದುರಿಸುವ ಮೂಲಕ ಅದು  ಹೆಚ್ಚಿನ ಏರ್‍ಲೈನ್‌ಗಳನ್ನು ಮಾರಾಟ ಮಾಡುವುದು ತುಂಬಾ ಕಷ್ಟಕರವೆಂಬುದನ್ನು ಸಾಧಿಸಿತೋರಿಸಿತು. 2006ರ ಆಗಸ್ಟ್‌ನಲ್ಲಿ ಈ ವ್ಯವಹಾರದ ಖರೀದಿಯಲ್ಲಿ ಮಂದಗತಿ ಮತ್ತು  ಯಶಸ್ಸು ಕಾಣದಿದ್ದಾಗ, ಬೋಯಿಂಗ್ ತನ್ನ ಸೇವೆಯನ್ನು ನಿಲ್ಲಿಸಲು  ನಿರ್ಧರಿಸಿತು.
KC-767 ಟ್ಯಾಂಕರ್
ಇಟಲಿಯು ಕೊಂಡುಕೊಂಡ ನಂತರ, ಡಿಸೆಂಬರ್ 2002ರಲ್ಲಿ, ಬೋಯಿಂಗ್‌ನ ನಾಲ್ಕು ಏರಿಯಲ್ ರಿಫ್ಯುಯಲಿಂಗ್ ಟ್ಯಾಂಕರ್ಸ್, ಮೊದಲನೆಯದನ್ನು ನವೆಂಬರ್ 2008ರಲ್ಲಿ ಬಿಡುಗಡೆ ಮಾಡಲು ಯೋಜಿಸಲಾಗಿತ್ತು. ಎರಡನೆಯದನ್ನು ಡಿಸೆಂಬರ್ 2008ರಂದು ಯೋಜಿಸಲಾಗಿತ್ತು, ಮತ್ತೆ ಕೆಲವನ್ನು ಮೂರು ವರ್ಷಗಳ ನಂತರ. ಬೋಯಿಂಗ್ ಮೂರನೆಯ ಹಾಗೂ ನಾಲ್ಕನೆಯ ಟ್ಯಾಂಕರ್‌ಗಳನ್ನು ಇದಾದ ಕ್ರಮವಾಗಿ ಕನಿಷ್ಟ 16 ತಿಂಗಳುಗಳ ಹಾಗೂ 12 ತಿಂಗಳುಗಳ ವ್ಯತ್ಯಾಸದಲ್ಲಿ ಬಿಡುಗಡೆ ಮಾಡಲು ಎದುರು ನೋಡುತ್ತಿದೆ. ಬೋಯಿಂಗ್ ತನ್ನ ತಡವಾದ ಹಂಚಿಕೆಯಿಂದಾಗಿ ನೀಡಬೇಕಾದ ದಂಡದ ಬಗ್ಗೆ ಬೋಯಿಂಗ್ ಮತ್ತು ಇಟಲಿಗಳು ಸಮಾಲೋಚಿಸುತ್ತಿವೆ. ಬೋಯಿಂಗ್ ಪ್ರಕಾರ, ತಡವಾಗಲು ಕಾರಣವಾದ ಅಂಶಗಳಲ್ಲಿ ವಿನ್ಯಾಸದಲ್ಲಿ ಮಾಡಿರುವ ಬದಲಾವಣೆಗಳೂ ಸೇರಿದಂತೆ, ವಿಸ್ತರಿಸಿದ US ಫ್ಲೈಟ್ ಟೆಸ್ಟಿಂಗ್, ಸಾಫ್ಟ್‌ವೇರ್ ಇಂಟಿಗ್ರೇಶನ್‌ನ ಸವಾಲುಗಳು ಎದುರುನೋಡಿದ್ದಕ್ಕಿಂತ ಬಹಳ ಹೆಚ್ಚಾಗಿದ್ದುದು, ಹಾಗೂ ಫೆಡರಲ್ ಏವಿಯೇಷನ್ ಅಡ್ಮಿನಿಸ್ಟ್ರೇಶನ್‌ನಿಂದ ಟ್ಯಾಂಕರ್ ಸಿದ್ಧಗೊಂಡು ಪ್ರಮಾಣೀಕೃತಗೊಳ್ಳಲು ಇದ್ದ ತೊಡಕುಗಳು ಕಾರಣವಾದವು.
ಬೋಯಿಂಗ್‌ನ ಪ್ರಕಾರ ತನ್ನ ಟ್ಯಾಂಕರ್ ಅನ್ನು 2007ರಲ್ಲಿ ತಡವಾಗಿ ಜಪಾನ್‌ಗೆ ನೀಡಿದ ಹಿನ್ನೆಲೆಯಲ್ಲಿ  "ವೆಲ್ ಅಂಡರ್ $5 ಮಿಲಿಯನ್" ದಂಡ ತೆರಬೇಕಾಯಿತು. ಬೋಯಿಂಗ್ 2009ರಲ್ಲಿ ತನ್ನ ಮೂರನೆಯ ವಿಮಾನವನ್ನು ಜಪಾನ್‌ಗೆ ನೀಡಿತು ಮತ್ತು ಕೊನೆಯ ವಿಮಾನವನ್ನು 2010ರ ಮೊದಲ ಭಾಗದಲ್ಲಿ ನೀಡಬೇಕಾಗಿದೆ.
BCT/FCS ಆಧುನೀಕರಣ
thumb|right|XM1202 ಮೌಂಟೆಡ್ ಕೊಂಬ್ಯಾಟ್ ಸಿಸ್ಟಮ್ಸ್‌ನ ಗ್ರಾಫಿಕ್ ನಿರೂಪಣೆ
ಬೋಯಿಂಗ್ ಹಾಗೂ ಸೈನ್ಸ್ ಅಪ್ಲಿಕೇಶನ್ಸ್ ಇಂಟರ್ನ್ಯಾಷನಲ್ ಕಾರ್ಪೊರೇಶನ್ (SAIC) ಗಳು U.S.ಮಿಲಿಟರಿಯ ಫ್ಯೂಚರ್ ಕೊಂಬ್ಯಾಟ್ ಸಿಸ್ಟಮ್ಸ್‌ನ ಯೋಜನೆಯಲ್ಲಿ ಪ್ರಮುಖ ಕಾಂಟ್ರ್ಯಾಕ್ಟರ್‌ಗಳಾಗಿದ್ದರು. FCS ಯೋಜನೆಯು ಜೂನ್ 2009ರಲ್ಲಿ ರದ್ದಾಯಿತು ಜೊತೆಗೆ ಎಲ್ಲಾ ಉಳಿದ ಸಿಸ್ಟಂ‌ಗಳು BCT ಆಧುನೀಕರಣ ಯೋಜನೆಯಲ್ಲಿ ತಿರಸ್ಕೃತವಾದವು.
ಬೋಯಿಂಗ್, SAIC ಸಹಯೋಗದಲ್ಲಿ FCS ಯೋಜನೆಯಂತಹ BCT ಆಧುನೀಕರಣ ಯೋಜನೆಗಳಲ್ಲಿ ಕಾರ್ಯನಿರ್ವಹಿಸುತ್ತದೆ, ಆದರೆ U.S. ಸೇನೆಯು ಬೇಸ್‌ಲೈನ್ ವಾಹನಗಳನ್ನು ತಯಾರಿಸುವಲ್ಲಿ ಪ್ರಮುಖ ಪಾತ್ರವಹಿಸುತ್ತದೆ ಹಾಗು ಇದು ಅಕ್ಸೆಸರೀಸ್‌ಗಳನ್ನು ತಯಾರಿಸಲು ಇತರೆಯವರಿಗೆ ಕಾಂಟ್ರ್ಯಾಕ್ಟ್ ನೀಡುತ್ತದೆ.
ರಷಿಯಾದ ಜೊತೆಯಲ್ಲಿ ಟೈಟಾನಿಯಮ್ ಜಾಯಿಂಟ್ ವೆಂಚರ್
ಆಗಸ್ಟ್ 11, 2006ರಲ್ಲಿ ಟೈಟಾನಿಯಮ್ ಮೆಷಿನಿಂಗ್‌ಗಾಗಿ ರಷಿಯಾದ ಟೈಟಾನಿಯಂನ ಬೃಹತ್ ನಿರ್ಮಾಪಕ VSMPO-Avisma ಸಹಯೋಗದಲ್ಲಿ ಉದ್ಯಮದ ಒಪ್ಪಂದ ಮಾಡಿಕೊಂಡಿರುವುದನ್ನು ಬೋಯಿಂಗ್ ಘೋಷಿಸಿತು. ಡಿಸೆಂಬರ್ 27, 2007ರಲ್ಲಿ ಬೋಯಿಂಗ್ ಮತ್ತು VSMPO-Avisma ಸಹಯೋಗದಲ್ಲಿ ಉರಲ್ ಬೋಯಿಂಗ್ ತಯಾರಿಕೆಯಲ್ಲಿ ಒಂದು ಜಾಯಿಂಟ್ ವೆಂಚರ್ ಸೃಷ್ಟಿಸಿದವು ಮತ್ತು ಟೈಟಾನಿಯಂ ಉತ್ಪನ್ನಗಳ ತಯಾರಿಕೆಗಾಗಿ 2015ರ ವರೆಗೆ ಇರುವ ಒಂದು ಒಪ್ಪಂದಕ್ಕೆ ಸಹಿ ಹಾಕಿದರು, ಜೊತೆಯಲ್ಲಿ ಮುಂದಿನ 30 ವರ್ಷಗಳಲ್ಲಿ 27 ಬಿಲಿಯನ್ ಡಾಲರ್‌ಗಳಷ್ಟು ಹಣವನ್ನು ರಷಿಯಾದಲ್ಲಿ ಹೂಡಿಕೆ ಮಾಡಲು ಬೋಯಿಂಗ್ ಯೋಜನೆ ರೂಪಿಸಿದೆ.
ಭವಿಷ್ಯದ ಕಲ್ಪನೆಗಳು
ಮೇ 2006ರಲ್ಲಿ, ನಾಲ್ಕು ಕಲ್ಪನಾ ವಿನ್ಯಾಸಗಳನ್ನು ಬೋಯಿಂಗ್ ಪರೀಕ್ಷಿಸಿರುವ ರೂಪುರೇಖೆಗಳು ದಿ ಸೀಟಲ್ ಟೈಮ್ಸ್‌ನ ಕಾರ್ಪೊರೇಟ್ ಇಂಟರ್ನಲ್ ಡಾಕ್ಯುಮೆಂಟ್‌ಗಳಲ್ಲಿ ಚಿತ್ರಿತವಾಗಿವೆ. ಸಂಶೋಧನೆಯು ಎರಡು ದಿಕ್ಕಿನಲ್ಲಿ ಗುರಿ ಹೊಂದಿದೆ: ಕಡಿಮೆ-ಖರ್ಚಿನ ವಿಮಾನಗಳು, ಮತ್ತು ಪರಿಸರ ಸ್ನೇಹಿ ವಿಮಾನಗಳು. ಚಿರಪರಿಚಿತ ಮಪೆಟ್ಸ್, ಗ್ರೀನ್ ಟೀಮ್ ಎಂದು ಕರೆಯಲ್ಪಡುವ ಒಂದು ವಿನ್ಯಾಸಗಾರರ ತಂಡವು ಪ್ರಾಥಮಿಕವಾಗಿ ಇಂದನದ ಬಳಕೆ ಕಡಿಮೆ ಮಾಡುವತ್ತ ಕೇಂದ್ರೀಕರಿಸಿದೆ. ಎಲ್ಲಾ ನಾಲ್ಕು ವಿನ್ಯಾಸಗಳಲ್ಲಿ ರಿಯರ್-ಎಂಜಿನ್ ರಚನೆಯನ್ನು ವಿವರಿಸಲಾಗಿದೆ.
ಹೆಚ್ಚಿನ ಕಲ್ಪನೆಗಳ ಜೊತೆಯಲ್ಲಿ. ಈ ವಿನ್ಯಾಸಗಳು ಸಮಗ್ರ ಅನ್ವೇಷಣೆಯ ಹಂತದಲ್ಲಿವೆ ಹಾಗೂ ಬೋಯಿಂಗ್‌ಗೆ ರ್ಯಾಡಿಕಲ್ ತಂತ್ರಜ್ಞಾನಗಳಲ್ಲಿ ಸಾಮರ್ಥ್ಯದ ಮೌಲ್ಯ ಗುರುತಿಸುವಂತೆ ಮಾಡಿವೆ.
ಡಿಫೆನ್ಸ್ ಆಧ್ಯತೆಗಳಲ್ಲಿ ಬದಲಾವಣೆ
ಡಿಫೆನ್ ಕಾರ್ಯದರ್ಶಿ ರಾಬರ್ಟ್ ಎಮ್. ಗೇಟ್ಸ್ ಅವರು ದೇಶದ ಆಸಕ್ತಿಯ ಆಧಾರಿದ ಡಿಫೆನ್ಸ್ ಆಧ್ಯತೆಗಳಲ್ಲಿ ಬದಲಾವಣೆ ತರಲು ನಿಶ್ಚಿತ ವ್ಯವಸ್ಥೆಗಳನ್ನು ಮಾಡಲು ಕಷ್ಟಕರವಾದ ಆಯ್ಕೆಗಳನ್ನು ಮಾಡಿಕೊಂಡರು. ಬೋಯಿಂಗ್ ವಿಶೇಷವಾಗಿ ಕಷ್ಟಕರ ಏಕೆಂದರೆ ನಿಶೇಧಿಸಲಾದ ಏರ್ ಫೋರ್ಸ್ ಯೋಜನೆಗಳಲ್ಲಿ ಅವುಗಳ ಹೆಚ್ಚಿನ ಪಾಲಿದ್ದಿತು.
ಪರಿಸರದ ದಾಖಲೆ
ಯೂನಿವರ್ಸಿಟಿ ಆಫ್ ಮಸ್ಸಚುಸೆಟ್ಸ್‌ನ ಸಂಶೋಧಕರು 2002ರ ದತ್ತಾಂಶಗಳ ಆಧಾರದಿಂದ ಅಮೇರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಹೆಚ್ಚಿನ ವಾಯು ಮಾಲಿನ್ಯ ಸೃಷ್ಟಿಸುತ್ತಿರುವ ಹದಿಮೂರನೆಯ- ಅತಿ ದೊಡ್ಡ ಕಾರ್ಪೊರೇಟ್ ನಿರ್ಮಾಪಕರೆಂದು ಪಟ್ಟಿಯಲ್ಲಿ ಸೇರಿಸಿದ್ದಾರೆ. ಸೆಂಟರ್ ಆಫ್ ಪಬ್ಲಿಕ್ ಇಂಟೆಗ್ರಿಟಿ ಪ್ರಕಾರ ಯುನೈಟೆಡ್ ಸ್ಟೇಟ್ಸ್ ಎನ್ವಿರಾನ್ಮೆಂಟಲ್ ಪ್ರೊಟೆಕ್ಷನ್ ಏಜೆನ್ಸಿಯು ಬೋಯಿಂಗ್ ಅನ್ನು ಸುಮಾರು ಇಪ್ಪತ್ತಕ್ಕಿಂತಲೂ ಹೆಚ್ಚು ಸೂಪರ್‍ಫಂಡ್ ವಿಷಕಾರಿ ಕಸವನ್ನು ಬಿಡುಗಡೆ ಮಾಡುವುದೆಂದು ಹೇಳಿದೆ.
2006ರಲ್ಲಿ, ಪರಿಸರದಮೇಲಾಗುವ ಅಪಾಯಗಳನ್ನು ಕಡಿಮೆ ಮಾಡುವ UCLA ಕೇಂದ್ರದ ಒಂದು ಅಧ್ಯಯನವು ತೋರಿಸಿರುವಂತೆ ದಕ್ಷಿಣ ಕ್ಯಾಲಿಫೋರ್ನಿಯಾದ ಪೂರ್ವ ವೆಂಚುರಾ ಕೌಂಟಿಯಲ್ಲಿರುವ ಸಿಮಿ ಹಿಲ್ಸ್‌ನಲ್ಲಿರುವ ಬೋಯಿಂಗ್‌ನ ಸಾಂತಾ ಸುಸಾನಾ ಫೀಲ್ಡ್ ಲ್ಯಾಬೊರೇಟರಿಯು ರೇಡಿಯೋ ಆಕ್ಟೀವ್ ಕಸಗಳು ಮತ್ತು ಟಾಕ್ಸಿಕ್ ಪದಾರ್ಥಗಳಿಂದ ಕಲುಷಿತಗೊಂಡಿದೆ. ಈ ಅಧ್ಯಯನದಿಂದ ಗಾಳಿ, ಮಣ್ಣು, ಭೂಮಿಯಲ್ಲಿನ ನೀರು, ಮತ್ತು ಮೇಲ್ಮೈ ನೀರು ಇವೆಲ್ಲವೂ ರೇಡಿಯೋನ್ಯೂಕ್ಲೈಡ್ಸ್, ವಿಷಕಾರಿ ಲೋಹಗಳು, ಮತ್ತು ಡೈಆಕ್ಸಿನ್ಸ್‌ಗಳಿಂದ ಕೂಡಿವೆ; ಗಾಳಿ ಮತ್ತು ನೀರು ಇವುಗಳ ಜೊತೆಯಲ್ಲಿ ಪರ್‌ಕ್ಲೋರೇಟ್, TCE, ಮತ್ತು ಹೈಡ್ರಜೈನ್ಸ್ಗಳನ್ನು ಹೊಂದಿವೆ, ಅಲ್ಲದೇ ನೀರಿನಲ್ಲಿ PCBಯನ್ನು ಕೂಡಾ ಒಳಗೊಂಡಿದೆ. ಸ್ವಚ್ಛಗೊಳಿಸಲು ಅಧ್ಯಯನಗಳು ಮತ್ತು ಮೊಕದ್ದಮೆಗಳು ಚಾಲ್ತಿಯಲ್ಲಿವೆ.
ಜೆಟ್ ಜೈವಿಕ ಇಂಧನಗಳು
U.S. ಟ್ರ್ಯಾನ್ಸ್‌ಪೋರ್ಟೇಶನ್ ಘಟಕದಿಂದ ಬಿಡುಗಡೆಯಾಗುವ ಸುಮಾರು ಶೇಕಡಾ 11ರಷ್ಟು ಗ್ರೀನ್‌ಹೌಸ್ ಗ್ಯಾಸ್‌ಗೆ ಏರ್‌ಲೈನ್ ಕೈಗಾರಿಕೆಯು ಕಾರಣವಾಗಿದೆ. ಭೂಮಿಯ ಮೇಲೆ ಸಂಚರಿಸುವ ವಾಹನಗಳು ಬದಲಿ ಇಂಧನಗಳಾದಂತಹ ಎಥನಾಲ್ ಮತ್ತು ಬಯೋಡೀಸಲ್‌ನಂತಹವುಗಳನ್ನು ಬಳಸುವುದರಿಂದ ಮತ್ತು ವಿಮಾನಗಳಲ್ಲಿ ಜನರು ಪ್ರಯಾಣಿಸುವುದು ಹೆಚ್ಚಾಗಿರುವುದರಿಂದ, ಗ್ರೀನ್ ಹೌಸ್ ಗ್ಯಾಸ್‌ಗಳನ್ನು ಹೊರಸೂಸುವಿಕೆಯಲ್ಲಿ ಏವಿಯೇಷನ್‌ನ ಪಾಲು ಹೆಚ್ಚಾಗಿದೆ. ಬೋಯಿಂಗ್ ಅಂದಾಜಿಸಿರುವಂತೆ ಜೈವಿಕ ಇಂದನಗಳನ್ನು ಬಳಸುವುದರಿಂದ ವಿಮಾನಗಳಿಗೆ-ಸಂಬಂಧಿಸಿದಂತಹ ಗ್ರೀನ್‌ಹೌಸ್ ಗ್ಯಾಸ್‌ಗಳ ಹೊರಸೂಸುವಿಕೆಯನ್ನು ಕಡಿಮೆ ಮಾಡಬಹುದು. ಇದಕ್ಕೆ ಪರಿಹಾರವೆಂದರೆ ಆಲ್ಗೇ ಇಂಧನಗಳು ಮತ್ತು ಈಗಿರುವ ಜೆಟ್ ಇಂಧನವನ್ನು ಮಿಶ್ರಮಾಡುವುದು ಇರಬಹುದು.
ಬೋಯಿಂಗ್‌ನ ಅಧಿಕಾರಿಗಳು ಹೇಳಿರುವಂತೆ ಕಂಪನಿಯು ಪ್ರಮುಖ ಬ್ರೆಜಿಲಿಯನ್ ಜೈವಿಕ ಇಂಧನಗಳ ತಯಾರಕ ಟೆಕ್ಬಿಬೊ, ನ್ಯೂಜಿಲ್ಯಾಂಡ್‌ನ ಆಕ್ವಾಫ್ಲೋ ಬಯೊನೊಮಿಕ್ ಮತ್ತು ವಿಶ್ವದ ಇತರೆ ಇಂಧನ ತಯಾರಕರ ಜೊತೆಯಲ್ಲಿ ಅನಧಿಕೃತವಾಗಿ ಸಹಯೋಗ ಹೊಂದುತ್ತಿದೆ. ಈವರೆಗೆ, ಬೋಯಿಂಗ್ ಈ ಕಂಪನಿಗಳ ಆರು ಇಂಧನಗಳನ್ನು ಪರೀಕ್ಷಿಸಿದೆ. "ಬಹುಶಃ 20 ಇಂಧನಗಳನ್ನು ಪರೀಕ್ಷಿಸಿದ ನಂತರ ನಾವು ಆಗ ಅವುಗಳ ಮೌಲ್ಯದ ಬಗ್ಗೆ ತಿಳಿದುಕೊಳ್ಳುತ್ತೇವೆ" ಎಂದಿದ್ದಾರೆ. ಬೋಯಿಂಗ್ ಇತರೆ ಏವಿಯೇಷನ್-ಸಂಬಂಧಿತ ಆಲ್ಗಲ್ ಬಯೋಮಾಸ್ ಆರ್ಗನೈಸೇಶನ್ (ABO) ಸದಸ್ಯರ ಜೊತೆ ಕೈಜೋಡಿಸಲಿದೆ.
ಏರ್ ನ್ಯೂಜಿಲ್ಯಾಂಡ್ ಮತ್ತು ಬೋಯಿಂಗ್ ಸೇರಿ ಜಾತ್ರೊಫಾ ಎಂಬ ಸಸ್ಯವು ಇಂಧನವಾಗಬಲ್ಲುದೇ ಎಂಬುದರ ಬಗ್ಗೆ ಸಂಶೋಧನೆ ನಡೆಸಿದ್ದಾರೆ. ಜೈವಿಕ ಇಂಧನಗಳನ್ನು ಜೆಟ್ A-1ಜೊತೆಯಲ್ಲಿ 50-50 ಮಿಶ್ರಣವನ್ನು ಮೊದಲನೇ ಸ್ಥಾನದ 747-400 ZK-NBSನ ಎಂಜಿನ್ ರೋಲ್ಸ್‌ ರಾಯ್ಸ್ RB-211    ನಲ್ಲಿ  ಬಳಸಿ ಎರಡು-ಗಂಟೆಕಾಲ ಪರೀಕ್ಷಾ  ಚಾಲನೆ ಮಾಡುವ ಮೂಲಕ ಪರೀಕ್ಷಿಸಲಾಯಿತು, ಇದು ಯಶಸ್ವಿಯಾಗಿ 30 ಡಿಸೆಂಬರ್ 2008ರಂದು ಪೂರ್ಣವಾಯಿತು. ಆ ಎಂಜಿನ್ ಅನ್ನು ಹೊರ ತೆಗೆದು ಜಾತ್ರೋಫಾ ಮತ್ತು ನಿಯತವಾಗಿ ಬಳಸುವ ಜೆಟ್ A1ಗಳ ನಡುವೆ ವ್ಯತ್ಯಾಸವನ್ನು ಗುರುತಿಸಲು ಅಧ್ಯಯನಕ್ಕೆ ಒಳಪಡಿಸಲಾಯಿತು. ಕಾರ್ಯನಿರ್ವಹಣೆಯಲ್ಲಿ ಯಾವುದೇ ಪರಿಣಾಮಗಳು ಉಂಟಾಗಲಿಲ್ಲ.
ರಾಜಕೀಯದ ಕೊಡುಗೆಗಳು ಮತ್ತು ತೆರಿಗೆಗಳು
2007ರಂತೆ ಬೋಯಿಂಗ್ ಲಾಬಿಯ ವೆಚ್ಚಗಳು ಒಟ್ಟು $4.14 ಮಿಲಿಯನ್. 2006ರಲ್ಲಿ, ಒಟ್ಟು $9.12 ಮಿಲಿಯನ್ ಖರ್ಚು ಮಾಡಲಾಗಿದೆ. ಫೆಡರಲ್ ಕಾಂಟ್ರ್ಯಾಕ್ಟರ್ ಮಿಸ್‌ಕಂಡಕ್ಟ್ ಡಾಟಾಬೇಸ್‌ನ ಟಾಪ್ ಕಂಪನಿಗಳಲ್ಲಿ ಒಂದಾಗಿದ್ದರೂ ಸಹಎಕ್ಸ್‌ಪೋರ್ಟ್-ಇಂಪೋರ್ಟ್ ಬ್ಯಾಂಕ್ ಆಫ್ ದಿ ಯುನೈಟೆಡ್ ಸ್ಟೇಟ್ಸ್‌ನಿಂದ 2007 ಹಾಗೂ 2008ರಲ್ಲಿ $15.3 ಬಿಲಿಯನ್‌ಗಳಷ್ಟು ದೀರ್ಘಾವಧಿ ಸಾಲ ಪಡೆದುಕೊಂಡಿತು.
ಏಪ್ರಿಲ್ 2009ರಲ್ಲಿ, ಬೋಯಿಂಗ್ ಕಡಿಮೆ ತೆರಿಗೆ ಪಾವತಿಸಿದ 25 US ಕಂಪನಿಗಳಲ್ಲಿ ಒಂದು ಎಂದು ಬ್ಯುಸಿನೆಸ್‌ವೀಕ್ ಮ್ಯಾಗಜೀನ್ ವರದಿ ಮಾಡಿದೆ. ಮ್ಯಾಗಜೀನ್‌ನ ಅಧ್ಯಯನದಂತೆ 2005 ರಿಂದ 2008 ಕಂಪನಿಯ ಹಣಕಾಸು ದಾಖಲೆಗಳ ಪ್ರಕಾರ, ಬೋಯಿಂಗ್ ಭರಿಸಿದ ವಾರ್ಷಿಕ ತೆರಿಗೆ ಶೇಖಡಾ 3.2, ಇದು ನಿಗದಿತ ಕಾರ್ಪೊರೇಟ್ ತೆರಿಗೆ ದರವಾದ ಶೇಕಡಾ 35ಕ್ಕಿಂತಲೂ ಬಹಳ ಕಡಿಮೆ.
ವಿಭಾಗಗಳು
ಎರಡು ಅತಿದೊಡ್ಡ ವಿಭಾಗಗಳೆಂದರೆ ಬೋಯಿಂಗ್ ಏರ್‌ಪ್ಲೇನ್ಸ್ ಮತ್ತು ಬೋಯಿಂಗ್ ಡಿಫೆನ್ಸ್, ಸ್ಪೇಸ್ & ಸೆಕ್ಯುರಿಟಿ (BDS). BDS ಬೋಯಿಂಗ್‌ನ ಡಿಫೆನ್ಸ್, ಸ್ಪೇಸ್, ಮತ್ತು ಸೆಕ್ಯುರಿಟಿ ವಿಭಾಗವಾಗಿದೆ.
ಉದ್ಯೋಗದ ಸಂಖ್ಯೆಗಳು
{| |valign="top" align="left" width=50%|
ಕಾರ್ಪೊರೇಟ್ ಅಧಿಕಾರ
{| |valign="top" align="left" width=50%|
ಬಾಹ್ಯ ಕೊಂಡಿಗಳು
ವರ್ಗ:ಬೋಯಿಂಗ್ ವರ್ಗ:ಯುನೈಟೆಡ್ ಸ್ಟೇಟ್ಸ್‌ನ ಏರೋಸ್ಪೇಸ್ ಕಂಪನಿಗಳು ವರ್ಗ:ಯುನೈಟೆಡ್ ಸ್ಟೇಟ್ಸ್‌ನ ವಿಮಾನ ತಯಾರಕರು ವರ್ಗ:ಇಲ್ಲಿನೋಯಿಸ್, ಚಿಕಾಗೊ ಮೂಲದ ಕಂಪನಿಗಳು ವರ್ಗ:ಡೌ ಜೋನ್ಸ್ ಇಂಡಸ್ಟ್ರಿಯಲ್ ಆವರೇಜ್ ವರ್ಗ:ವೈಂಡ್ ಟರ್ಬೈನ್ ತಯಾರಕರು ವರ್ಗ:1982ರಲ್ಲಿ ಸ್ಥಾಪನೆಯಾದ ಕಂಪನಿಗಳು ವರ್ಗ:ವಾಷಿಂಗ್ಟನ್‌ನ ಹಿಸ್ಟರಿ ಆಫ್ ಸೀಟಲ್ ವರ್ಗ:ಯುನೈಟೆಡ್ ಸ್ಟೇಟ್ಸ್‌ನ ಡಿಫೆನ್ಸ್ ಕಂಪನಿಗಳು ವರ್ಗ:ಸ್ಪೇಸ್ ಆಕ್ಟ್ ಅಗ್ರೀಮೆಂಟ್ ಕಂಪನಿಗಳು
ಯೋಹಾನ್ ಸೆಬಾಸ್ಟಿಯನ್ ಬಾಕ್
ಬಾಖ್, ಯೋಹನ್ ಸೆಬಾಸ್ಟಿಯನ್ 1685-1750. ಜರ್ಮನಿಯ ಅರ್ಗನ್‍ವಾದಕ, ಕೃತಿಕಾರ, ಪ್ರಪಂಚದ ಒಬ್ಬ ಸಾರ್ವಕಾಲಿಕ ಮಹಾನ್ ಸಂಗೀತವಿದ.
ಬದುಕು
ಈಗ ಜರ್ಮನಿಯಲ್ಲಿರುವ ಐಸೆನಾಖ್ ಎಂಬಲ್ಲಿ 1685 ಮಾರ್ಚ್ 21ರಂದು ಜನನ. ತಂದೆ ಯೋಹನ್ ಆಂಬ್ರೋಸಿಯಾಸ್ ಸ್ಥಳೀಯ ಪುರಸಭೆಯಲ್ಲಿ ತಂತ್ರೀವಾದಕನಾಗಿ ಕೆಲಸಮಾಡುತ್ತಿದ್ದ. ಅಣುಗ ಸೆಬಾಸ್ಟಿಯನ್ ತನ್ನ ಮೊದಲ ಸಂಗೀತಪಾಠವನ್ನು ತಂದೆಯಿಂದಲೇ ಕಲಿತಿರಬಹುದು. 1695ರ ವೇಳೆಗೆ ಇವನ ತಂದೆ ತಾಯಿ ಗತಿಸಿದ್ದರಿಂದ ಮುಂದೆ ಕೆಲ ಕಾಲ ಅಣ್ಣನ ಆಶ್ರಯದಲ್ಲಿ ಬೆಳೆದ. ಸ್ವತಃ ವಾದ್ಯಕಾರನಾದ ಈತ ತಮ್ಮನಿಗೆ ವಾದ್ಯವಾದನ ಕಲೆಗೆ ಶಾಸ್ತ್ರೀಯ ಪ್ರವೇಶ ನೀಡಿದ. ಆದರೆ ಶಿಸ್ತಿನ ಬಗೆಗಿನ ತಪ್ಪು ಗ್ರಹಿಕೆಯಿಂದಲೋ ತನಗಿಂತ ಉಜ್ವಲ ಪ್ರತಿಭಾನ್ವಿತನಾಗಿದ್ದ ತಮ್ಮನ ಬಗೆಗಿನ ಮತ್ಸರದಿಂದಲೋ ಈ ಅಣ್ಣ ತನ್ನ ತಮ್ಮನ ಕಣ್ಣಿಗೆ ಮಹಾಕೃತಿಕಾರರ ರಚನೆಗಳು ಬೀಳದಂತೆ ಎಚ್ಚರವಹಿಸಿದ. ಬಾಖನ ಜ್ಞಾನದಾಹ ಅಪಾರವಾಗಿದ್ದುದರಿಂದ ಈತ ಅವನ್ನು ಗುಟ್ಟಾಗಿ ಸಂಪಾದಿಸಿ ತಿಂಗಳ ಬೆಳಕಿನಲ್ಲಿ ನಕಲುಮಾಡಿ ಅಭ್ಯಸಿಸತೊಡಗಿದ.
ಬಾಲಕ ಸೆಬಾಸ್ಟಿಯನ್ನನ ಶಾರೀರ ಸುಮಧುರವಾಗಿತ್ತು. ಹೀಗಾಗಿ ಸಂಗೀತ ಮೇಳಗಳಲ್ಲಿ ತಾರಸ್ಥಯಿ ಗಾಯಕನ ಸ್ಥಾನ ಲಭಿಸಿತು. ಆದರೆ ವಯೋ ಧರ್ಮಾನುಸಾರ ಕಂಠ ಒಡೆದು ಧ್ವನಿಗೊಗ್ಗರವಾದಾಗ ಈತ ಪಿಟೀಲುಗಾರನಾಗಿ ಮೇಳಗಳಲ್ಲಿ ಭಾಗವಹಿಸತೊಡಗಿದ. 1703ರಲ್ಲಿ ವೈಮರಿನ ರಾಜಾಸ್ಥಾನದಲ್ಲಿ ಉದ್ಯೋಗ ದೊರೆಯಿತು. ಅಲ್ಲಿ ಇತಾಲಿಯನ್ ಸಂಗೀತ ಅಭ್ಯಸಿಸಿದ. ಅದೇ ಸುಮಾರಿಗೆ ಸ್ವಂತ ಕೃತಿಗಳನ್ನು ಕೂಡ ರಚಿಸತೊಡಗಿದ
ಸಂಗೀತಕ್ಷೇತ್ರದಲ್ಲಿ ಸಾಧನೆ
ಪಾಶ್ಚಾತ್ಯ ಸಂಗೀತಕ್ಕೆ ಖಚಿತ ಅಂತಸ್ತು ಮತ್ತು ಗತಿಶೀಲತೆ ತಂದುಕೊಟ್ಟ ಈತನ ಕೃತಿಗಳನ್ನು ಅಭ್ಯಾಸದ ಸೌಕರ್ಯಕ್ಕಾಗಿ ಐದು ವಿಭಾಗಗಳಲ್ಲಿ ಪರಿಗಣಿಸುವುದುಂಟು: ಮೌಖಿಕ ಸಂಗೀತ ಕೃತಿಗಳು (ಧಾರ್ಮಿಕ ಮತ್ತು ಲೌಕಿಕ), ವಾದ್ಯಮೇಳ ಕೃತಿಗಳು, ಕೊಠಡಿಸಂಗೀತ ಕೃತಿಗಳು (ಚೇಂಬರ್ ಮ್ಯೂಸಿಕ್), ಆರ್ಗನ್ ಸಂಗೀತ ಕೃತಿಗಳು, ಹಾಪ್ರ್ಸಿಕಾರ್ಡ್ ಸಂಗೀತಕೃತಿಗಳು. ಸ್ವಂತ ವಾದನಗಳಿಂದ, ದಿಗ್ದರ್ಶನದಿಂದ ಮತ್ತು ಕೃತಿಗಳಿಂದ ಇತಿಹಾಸವನ್ನೇ ನಿರ್ಮಿಸಿದನಾದರೂ ಬಾಖನ ಖ್ಯಾತಿ ಜನಜನಿತವಾದದ್ದು ಈತ ಮರಣಹೊಂದಿ (28) ಜುಲೈ 1750, ಲೈಲ್ಝಿಗ್), ಸುಮಾರು ಅರ್ಧ ಶತಮಾನ ಕಾಲ ಸಂದ ಮೇಲೆಯೇ.
ಬಾಖ್ (1685-1750), ಹೇಯ್ಡನ್ (1732-1809), ಮೊಝಾರ್ಟ್ (1756-91) ಮತ್ತು ಬೇತೋವನ್ (1770-1827) ಈ ನಾಲ್ವರನ್ನು ಪಾಶ್ಚಾತ್ಯ ಅಭಿಜಾತ ಸಂಗೀತದ ಆಚಾರ್ಯ ಪುರುಷರೆಂದು ಪರಿಗಣಿಸುವುದು ವಾಡಿಕೆ. ಇವರ ಪೈಕಿ ವಿನೂತನತೆ, ಸೃಷ್ಟಿಶೀಲತೆ ಮತ್ತು ಸಂವಹನತೆ ಈ ಕಾರಣಗಳಿಗಾಗಿ ಕೆಲವು ವಿಮರ್ಶಕರು ಬಾಖನಿಗೆ ಅಗ್ರಸ್ಥಾನ ನೀಡಿದ್ದಾರೆ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಂಯುಕ್ತ ರಾಷ್ಟ್ರ ಸಚಿವಾಲಯ
ಸಂಯುಕ್ತ ರಾಷ್ಟ್ರ ಸಚಿವಾಲಯವು ವಿಶ್ವಸಂಸ್ಥೆಯ ಐದು ಪ್ರಧಾನ ಅಂಗಗಳ ಪೈಕಿ ಒಂದು ಮತ್ತು ಇದರ ನಾಯಕತ್ವವನ್ನು ವಿಶ್ವಾದ್ಯಂತ ಅಂತರರಾಷ್ಟ್ರೀಯ ಸರ್ಕಾರಿ ಅಧಿಕಾರಿಗಳ ಸಹಾಯದಿಂದ ಸಂಯುಕ್ತ ರಾಷ್ಟ್ರ ಸಂಸ್ಥೆಯ ಮಹಾಕಾರ್ಯದರ್ಶಿಯವರು ವಹಿಸುತ್ತಾರೆ. ಇದು, ವಿಶ್ವಸಂಸ್ಥೆಯ ಅಂಗಗಳಿಗೆ ಅವುಗಳ ಸಭೆಗಳಿಗೆ ಅಗತ್ಯವಾದ ವಿಷಯಗಳ ಬಗ್ಗೆ ಅಧ್ಯಯನಗಳು, ಮಾಹಿತಿ, ಮತ್ತು ಸೌಕರ್ಯಗಳನ್ನು ಒದಗಿಸುತ್ತದೆ. ಅದು ವಿಶ್ವಸಂಸ್ಥೆಯ ಭದ್ರತಾ ಮಂಡಳಿ, ವಿಶ್ವಸಂಸ್ಥೆಯ ಮಹಾಸಭೆ, ವಿಶ್ವಸಂಸ್ಥೆಯ ಆರ್ಥಿಕ ಮತ್ತು ಸಾಮಾಜಿಕ ಮಂಡಳಿ, ಮತ್ತು ವಿಶ್ವಸಂಸ್ಥೆಯ ಇತರ ಸಂಘಗಳ ನಿರ್ದೇಶದಂತೆ ವಹಿಸಲ್ಪಟ್ಟ ಕಾರ್ಯಗಳನ್ನೂ ನೆರವೇರಿಸುತ್ತದೆ.
ಉಲ್ಲೇಖಗಳು
ವರ್ಗ:ಸಂಯುಕ್ತ ರಾಷ್ಟ್ರ ಸಂಸ್ಥೆ
ಆಜೊ಼ ಸಂಯುಕ್ತಗಳು
thumb|ಆಜ಼ೊ ಸಂಯುಕ್ತಗಳ ಸಾಮಾನ್ಯ ರಾಸಾಯನಿಕ ಸೂತ್ರ ಆಜೊ಼ ಸಂಯುಕ್ತಗಳು ಆಜೊ಼ ಗುಂಪಿನ (-N=N-) ಸಹಾಯದಿಂದ ಜೋಡಿಸಲ್ಪಟ್ಟ ಎರಡು ಬೆಂಜೀನ್ (ಆರೋಮ್ಯಾಟಿಕ್) ಚಕ್ರಗಳನ್ನುಳ್ಳ ಸಂಯುಕ್ತ ವಸ್ತುಗಳು.
ಗುಣಗಳು
ಇವುಗಳ ಬಣ್ಣ ಸಾಮಾನ್ಯವಾಗಿ ಹಳದಿ ಅಥವಾ ಕೆಂಪು. ಸ್ಫಟಿಕಾಕಾರ. ಇವು ಡೈಆಜ಼ೊ ಸಂಯುಕ್ತಗಳಿಗಿಂತ ಹೆಚ್ಚು ಸ್ಥಿರ. ಆಸವನ (ಡಿಸ್‍ಟಿಲೀಷನ್) ಹೊಂದುವಾಗ ವಿಭಜನೆಗೊಳ್ಳುವುದಿಲ್ಲ. ಆಜ಼ೊ ಬಣ್ಣಗಳಲ್ಲನೇಕವು ವ್ಯಾವಹಾರಿಕವಾಗಿ ಈ ಗುಂಪಿಗೇ ಸೇರಿವೆ.
ಆಜ಼ೊಕ್ಸಿ ಬೆಂಜೀನ್
ನೈಟ್ರೋಬೆಂಜೀನನ್ನು ಮೆಥೆನಾಲ್‍ನಲ್ಲಿ ವಿಲೀನಗೊಳಿಸಿ ಸೋಡಿಯಂ ಮೆಥಾಕ್ಸೈಡ್‍ನೊಡನೆ ಬಹಳ ಹೊತ್ತು ಕುದಿಸಿದರೆ, ಆಜ಼ೋಕ್ಸಿಬೆಂಜೀನ್ ಉತ್ಪತ್ತಿಯಾಗುತ್ತದೆ. ಅನಂತರ ಅದರಲ್ಲಿರುವ ಆಲ್ಕೋಹಾಲ್‍ನ್ನು ನೀರಿನ ಹಬೆಯ ಮೇಲೆ ಕಾಯಿಸಿ ಆಸವನದಿಂದ ತೆಗೆದುಬಿಟ್ಟರೆ ಆಜ಼ೋಕ್ಸಿ ಬೆಂಜೀನ್ ತೈಲರೂಪದಲ್ಲಿ ಹೊರಬಂದು, ಕ್ರಮೇಣ ಘನೀಭವಿಸುತ್ತದೆ. ಅನಂತರ ಇದನ್ನು ಪೆಟ್ರೋಲಿಯಂ ಈಥರ್ ಮೊದಲಾದ ದ್ರವಗಳಲ್ಲಿ ವಿಲೀನಿಸಿ ಆರುವುದಕ್ಕೆ ಬಿಟ್ಟರೆ ಶುದ್ಧವಾದ ಸ್ಫಟಿಕಾಕಾರದ ಆಜ಼ೊಕ್ಸಿ ಬೆಂಜೀನ್ ದೊರೆಯುತ್ತದೆ.
4C6H5NO2 + 3CH3ONa → 2C6H5N(O)=N-C6H5 + 3HCOONa + 3H2O
ಆಜ಼ೊಕ್ಸಿ ಬೆಂಜೀನಿನ ಬಣ್ಣ ತಿಳಿಹಳದಿ. ಇದರ ಕರಗುವ ಬಿಂದು 360 ಸೆಂ.ಗ್ರೇ. ಇದು ನೀರಿನಲ್ಲಿ ಕರಗುವುದಿಲ್ಲ. ಸೇಂದ್ರಿಯ ದ್ರವಗಳಾದ ಈಥರ್, ಆಲ್ಕೋಹಾಲ್‍ಗಳಲ್ಲಿ ಕರಗುತ್ತದೆ. ಪ್ರಬಲ ಸಲ್ಫ್ಯೂರಿಕ್ ಆಮ್ಲದ ಜೊತೆಯಲ್ಲಿ ಬಿಸಿಮಾಡಿದರೆ ಪ್ಯಾರಾ (P) ಹೈಡ್ರಾಕ್ಸಿ ಬೆಂಜೀನ್ ಎಂಬ ಐಸೋಮರ್ ಆಗಿ ಪರಿವರ್ತನೆ ಹೊಂದುತ್ತದೆ.
ಪ್ರಬಲ H2SO4 C6H5N(O)=N-C6H4                           C6H5N=NC6H4OH
ಆಜ಼ೊ ಬೆಂಜೀನ್ (C6H5N=NC6H5)
ಆಜ಼ೊಕ್ಸಿ ಬೆಂಜೀನನ್ನು ಅದರ ಪ್ರಮಾಣದ ಮೂರರಷ್ಟು ಕಬ್ಬಿಣದ ಚೂರ್ಣದೊಡನೆ ಆಸವನಗೊಳಿಸಿದರೆ ಆಜ಼ೊ ಬೆಂಜೀನ್ ಉತ್ಪತ್ತಿಯಾಗುತ್ತದೆ.
C6H5N(O)=N-C6H5 + Fe → C6H5N=NC6H5 + FeO
2C6H5NO2 + 8H → C6H5N=NC6H5 + 4H2O
ಇದನ್ನು ಪೆಟ್ರೋಲಿಯಂ ಈಥರ್‌ನಲ್ಲಿ ವಿಲೀನಗೊಳಿಸಿ ಅನಂತರ ಸ್ಫಟಿಕೀಕರಿಸಿ ಶುದ್ಧಿಗೊಳಿಸಬಹುದು. ಇದರ ಬಣ್ಣ ಕಿತ್ತಲೆಗೆಂಪು. ಕರಗುವ ಬಿಂದು 680 ಸೆಂ.ಗ್ರೇ. ಇದು ನೀರಿನಲ್ಲಿ ಕರಗುವುದಿಲ್ಲ. ಈಥರ್, ಆಲ್ಕೋಹಾಲ್ ಮುಂತಾದ ಸೇಂದ್ರೀಯ ದ್ರವಗಳಲ್ಲಿ ಕರಗುತ್ತದೆ. ಇದಕ್ಕೆ ಬಣ್ಣವಿದ್ದರೂ ಸಹ ಇದರಿಂದ ಬಟ್ಟೆಗೆ ಬಣ್ಣ ಬರುವುದಿಲ್ಲ.
ರಾಸಾಯನಿಕ ಕ್ರಿಯೆಗಳು: ಅಮೋನಿಯಂ ಸಲ್ಫೈಡ್ ಅಥವಾ ಸತುವಿನ ಚೂರ್ಣ ಮತ್ತು ಕಾಸ್ಟಿಕ್ ಸೋಡ ಮಿಶ್ರಣದಿಂದ ಆಜ಼ೊ ಬೆಂಜೀನನ್ನು ಅಪಕರ್ಷಿಸಿದರೆ ಹೈಡ್ರಜೊ ಬೆಂಜೀನ್ ದೊರಕುತ್ತದೆ.
C6H5-N=N-C6H5 + 2H → C6H5-NH-NH-C6H5 ಹೈಡ್ರಜೊ ಬೆಂಜೀನ್
ಸತುವಿನ ಚೂರ್ಣ ಮತ್ತು ಅಸಿಟಿಕ್ ಆಮ್ಲ ಅಥವಾ ಸ್ಟಾನಸ್ ಕ್ಲೋರೈಡ್ ಮತ್ತು ಹೈಡ್ರೊಕ್ಲೋರಿಕ್ ಆಮ್ಲ ಮೊದಲಾದ ಆಮ್ಲಗಳ ಅಪಕರ್ಷಣದಿಂದ ಆಜ಼ೊ ಬೆಂಜೀನ್ ಅನಿಲೀನನ್ನು ಕೊಡುತ್ತದೆ.
C6H5-N=N-C6H5 + 4H → 2C6H5NH2
ಹೈಡ್ರೊಜನ್ ಪರಾಕ್ಸೈಡ್ ಮತ್ತು ಗೇಸಿಯಸ್ ಅಸಿಟಿಕ್ ಆಮ್ಲ ಮಿಶ್ರಣದಿಂದ ಆಜ಼ೊ ಬೆಂಜೀನನ್ನು ಉತ್ಕರ್ಷಿಸಿದರೆ ಆಜ಼ೊಕ್ಸಿ ಬೆಂಜೀನ್ ದೊರೆಯುತ್ತದೆ.
C6H5-N=N-C6H5 + O → C6H5N(O)=N-C6H5
ಹೈಡ್ರೊಜೊ ಬೆಂಜೀನ್ (C6H5NH-NHC6H5)
ಆಜ಼ೊ ಬೆಂಜೀನನ್ನು ಪ್ರತ್ಯಾಮ್ಲೀಯದ ಅಪಕರ್ಷಣದಿಂದ ಅಥವಾ ನೈಟ್ರೋ ಬೆಂಜೀನನ್ನು ಸತುವಿನ ಚೂರ್ಣ ಮತ್ತು ಬಿಸಿ ಸೋಡಿಯಮ್ ಹೈಡ್ರಾಕ್ಸೈಡ್‍ಗಳ ಕ್ರಿಯೆಯಿಂದ ನೇರವಾಗಿ ಅಪಕರ್ಷಿಸಿ ತಯಾರಿಸಬಹುದು. ದ್ರಾವಣ ವರ್ಣರಹಿತವಾಗುವಂತೆ ಕಾಯಿಸಿ ಅನಂತರ ಅದನ್ನು ಸೋಸಿದರೆ ವರ್ಣರಹಿತ, ಸ್ಫಟಿಕರೂಪದ ಹೈಡ್ರೊಜೊ ಬೆಂಜೀನ್ ಉತ್ಪತ್ತಿಯಾಗುತ್ತದೆ. ಇದರ ಕುದಿಯುವ ಬಿಂದು 1310 ಸೆಂ.ಗ್ರೇ.
C6H5-N=N-C6H5 + 2H → C6H5-NH-NH-C6H5
C6H5-NH-NH-C6H5 + O → C6H5-N=N-C6H5 + H2O
ಹೈಡ್ರಜೊ ಬೆಂಜೀನನ್ನೇ ಕಾಯಿಸಿದರೆ ಆಜೊ಼ ಬೆಂಜೀನ್ ಮತ್ತು ಅನಿಲಿನ್ ಹೊರಬರುತ್ತವೆ. ಈ ಕ್ರಿಯೆಯಲ್ಲಿ ಒಂದು ಹೈಡ್ರಜೊ ಬೆಂಜೀನ್ ಅಣು ತನ್ನ ಎರಡು ಹೈಡ್ರೊಜನ್ ಅಣುಗಳನ್ನು ತೊರೆದು ಮತ್ತೊಂದು ಹೈಡ್ರಜೊ ಅಣುವಿಗೆ ರವಾನಿಸಿಕೊಡುತ್ತದೆ. |  +         C6H5-NH     HN-C6H5        C6H5-N     H2N-C6H5 |                                →            II  + C6H5 NH    HN-C6H5        C6H5-N     H2N-C6H5 ಹೈಡ್ರಜೋಬೆಂಜೀನನ್ನು ಸಾಧಾರಣ ಪ್ರಬಲ ಕ್ಲೋರಿಕ್ ಆಮ್ಲದ ಜೊತೆ ಕಾಯಿಸಿದರೆ ಅದರ ಅಣುಗಳ ಅನಂತರ ರಚನೆಯಲ್ಲಿ ಬದಲಾವಣೆ ಕಂಡುಬಂದು ಹೊರಗಿನ ಎರಡು ಬೆಂಜೀನ್ ಚಕ್ರಗಳು ಮೊದಲಿದ್ದ ಸ್ಥಳದಿಂದ ಎದುರಿನ (p) ಸ್ಥಳಕ್ಕೆ ಹೊರಳಿ p-p' ಡೈಅಮೈನೊಡೈಫೀನೈಲ್ ಅಥವಾ ಬೆಂಜಿಡಿನ್ ಆಗಿ ಪರಿವರ್ತಿಸಿಕೊಳ್ಳುತ್ತದೆ. ಈ ಬದಲಾವಣೆಗೆ ಬೆಂಜಿಡಿನ್ ರೂಪಾಂತರ ಎಂದು ಹೆಸರು. center|thumb|420x420px|ಬೆಂಜ಼ಿಡಿನ್ ರೂಪಾಂತರ ಹೈಡ್ರಜೊ ಬೆಂಜೀನಿನ ಎರಡು (p) ಸ್ಥಾನಗಳೂ ತೆರವಾಗಿದ್ದರೆ (H ಮಾತ್ರ ಇದ್ದಾಗ) ಈ ಬಗೆಯ ಪರಿವರ್ತನೆ ಸಾಧ್ಯವಾಗುತ್ತದೆ. ಒಂದೇ ಒಂದು ಸ್ಥಾನ ತೆರವಾಗಿದ್ದರೆ, ಹಿಂದಿನ ಪರಿವರ್ತನೆಯ  ಅರ್ಧಭಾಗದ ಪರಿವರ್ತನೆ ಮಾತ್ರ ಸಾಧ್ಯ. ಈ ರೀತಿಯ ಬದಲಾವಣೆಗೆ ಸೆಮಿ ಬೆಂಜಿಡಿನ್ ಅಥವಾ ಸೆಮಿಡಿನ್ ಪರಿವರ್ತನೆ ಎಂದು ಹೆಸರು. center|thumb|420x420px|ಸೆಮಿಡಿನ್ ಪರಿವರ್ತನೆ ಆಜ಼ೊಬೆಂಜೀನನ್ನು ತವರ ಮತ್ತು ಪ್ರಬಲ ಹೈಡ್ರೊಕ್ಲೋರಿಕ್ ಆಮ್ಲದಿಂದ ಅಪಕರ್ಷಿಸಿ ನೇರವಾಗಿ ಬೆಂಜಿಡಿನನ್ನು ಪಡೆಯಬಹುದು. ಈ ಕ್ರಿಯೆಯಲ್ಲಿ ಮೊದಲು ಉಂಟಾಗುವ ಹೈಡ್ರಜೊ ಬೆಂಜೀನ್ ಅನಂತರ ಬೆಂಜಿಡಿನ್ ಆಗಿ ಪರಿವರ್ತನೆ ಹೊಂದುತ್ತದೆ.
ಬೆಂಜಿಡಿನ್ ವರ್ಣರಹಿತವಾದ, ಸ್ಫಟಿಕರೂಪಿ; ನೀರಿನಲ್ಲಿ ವಿಲೀನವಾಗದ ಸಂಯುಕ್ತ ವಸ್ತು. ಇದರ ಕುದಿಯುವ ಬಿಂದು 1270 ಸೆಂ. ಗ್ರೇ. ಆದರೆ ದುರ್ಬಲ ಹೈಡ್ರೊಕ್ಲೋರಿಕ್ ಆಮ್ಲದಲ್ಲಿ ವಿಲೀನವಾಗಿ ಬೆಂಜಿಡಿನ್ ಹೈಡ್ರೊಕ್ಲೋರೈಡ್ ಆಗಿ ಪರಿವರ್ತಿತಗೊಳ್ಳುತ್ತದೆ. ಬೆಂಜಿಡಿನ್ ಉಪಯೋಗ ಮುಖ್ಯವಾಗಿ ಬಣ್ಣಗಳ ತಯಾರಿಕೆಯಲ್ಲಿ ಹೆಚ್ಚು.
ಆಜ಼ೊ ಬಣ್ಣಗಳು
ಸಾಮಾನ್ಯವಾಗಿ ನೂಲು ಬಟ್ಟೆಗಳಿಗೆ ಹಾಕಿದ ಬಣ್ಣ ಒಗೆತ, ಬಿಸಿಲುಗಳಿಂದಾಗುವ ಪರಿಣಾಮವನ್ನು ಎದುರಿಸಬೇಕಾಗುತ್ತದೆ. ಕೆಲವು ಬಣ್ಣವುಳ್ಳ ರಾಸಾಯನಿಕ ದ್ರವ್ಯಗಳು ಬಟ್ಟೆಯ ಮೇಲೆ ಬಿದ್ದರೆ ಅದರ ಬಣ್ಣ ಬಟ್ಟೆಗೆ ಅಂಟಿಕೊಳ್ಳುವುದಿಲ್ಲ. ಉದಾಹರಣೆಗೆ, ಕಿತ್ತಲೆಗೆಂಪು ಬಣ್ಣದ ಆಜ಼ೊ ಬೆಂಜ಼ೀನ್ ನೂಲಿನ ಬಟ್ಟೆಯ ಮೇಲೆ ಬಿದ್ದರೆ ಬಟ್ಟೆಗೆ ಬಣ್ಣ ಅಂಟುವುದಿಲ್ಲ. ಅಲ್ಲದೆ ರಾಸಾಯನಿಕ ದ್ರವ್ಯದ ಬಣ್ಣವೂ ನೂಲಿನ ಎಳೆಗೆ (ಫೈಬರ್) ಅಂಟುವುದಿಲ್ಲ. ಉದಾಹರಣೆಗೆ, ಹಳದಿ ಬಣ್ಣದ ಪಿಕ್ರಿಕ್ ಆಮ್ಲ ರೇಷ್ಮೆ, ಉಣ್ಣೆ ಎಳೆಗಳ ಮೇಲೆ ಬಣ್ಣ ಶಾಶ್ವತವಾಗಿ ಉಳಿಯುವಂತೆ ಮಾಡುತ್ತದೆ. ಈ ಎಳೆಗಳಿಗೆ ಮತ್ತೆ ಬೇರೆ ಬಣ್ಣಗಳನ್ನು ಕೊಡುವುದು ಸಾಧ್ಯವಾಗುವುದಿಲ್ಲ. ಈಗಿರುವ ಎಲ್ಲ ಬಣ್ಣದ ಸಾಧನಗಳೂ ಆರೋಮ್ಯಾಟಿಕ್ ಸಂಯುಕ್ತಗಳೇ ಆಗಿವೆ. ಇವುಗಳಲ್ಲಿ ಸುಮಾರು 3-8 ಲಕ್ಷ ಸಂಯುಕ್ತಗಳಿದ್ದು ಇವುಗಳಲ್ಲಿ ಅರ್ಧಕ್ಕಿಂತ ಹೆಚ್ಚು ಭಾಗ ಆರೋಮ್ಯಾಟಿಕ್ ಬಣ್ಣಗಳೇ ಆಗಿವೆ.
ಸೇಂದ್ರಿಯ ಸಂಯುಕ್ತಗಳ ಬಣ್ಣಗಳಿಗೂ ಅವುಗಳ ಅಂತರ್‌ರಚನೆಗಳಿಗೂ ಇರುವ ಸಂಬಂಧ ಹೆಚ್ಚು ಕುತೂಹಲಕಾರಿಯಾದ ರಾಸಾಯನಿಕ ವಿಷಯ. ರಾಸಾಯನಿಕ ವಸ್ತುಗಳಿಗೆ ಬಣ್ಣವಿರಬೇಕಾದರೆ ಅವುಗಳಲ್ಲಿ ಕೆಲವು ವಿಶಿಷ್ಟ ಗುಂಪುಗಳಿರಬೇಕೆಂದು ಓಲಿವರ್ ವಿಟ್ ಎಂಬಾತ ಕಂಡುಹಿಡಿದ. ಇಂಥ ವರ್ಣಧಾರಿ ಗುಂಪುಗಳನ್ನು ಕ್ರೋಮೋಫೋರ್ ಎಂಬುದಾಗಿ ಕರೆದ. ಸಾಧಾರಣವಾಗಿ ಇವು ಅಸಂತೃಪ್ತ ಗುಂಪುಗಳು. center|thumb|350x350px
ಆಜ಼ೊ ಬಣ್ಣಗಳ ಬಗ್ಗೆ ವಿವರಗಳು, ತಯಾರಿಕೆ
ಇವು ಮುಖ್ಯ. ಆಜ಼ೊಬೆಂಜ಼ೀನ್‌ನಲ್ಲಿರುವ ಆಜ಼ೊ (-N=N-) ಗುಂಪು ಇಂಥ ಒಂದು ಕ್ರೋಮೋಫೋರವೇ. ಕ್ರೋಮೋಫೋರುಗಳು ಒಂದೇ ರೀತಿಯ ಸಂಯುಕ್ತಗಳಿಗೆ ಬಣ್ಣವನ್ನು ಬೀರುವುದಿಲ್ಲ. ಉದಾಹರಣೆಗೆ, ಬೆಂಜ಼ೀನ್‌ನಲ್ಲಿ ಮೂರು ಕ್ರೋಮೋಫೋರ ಗುಂಪುಗಳಿದ್ದರೂ ಅದು ವರ್ಣರಹಿತ. ಕ್ರೋಮೋಫೋರವನ್ನು ಹೊಂದಿರುವ ಸಂಯುಕ್ತಗಳಿಗೆ ಕ್ರೋಮೋಜೆನ್ ಎಂದು ಹೆಸರು. ಕ್ರೋಮೋಜೆನ್‌ಗೆ ಬಣ್ಣವಿದ್ದರೂ ಇದನ್ನು ಬೇರೆ ವಸ್ತುಗಳಿಗೆ ಬಣ್ಣಹಾಕುವುದಕ್ಕೆ ಉಪಯೋಗಿಸುವುದಿಲ್ಲ. ಕ್ರೊಮೋಫೋರ್ ಜೊತೆಗೆ ಬಣ್ಣವನ್ನು ಹೆಚ್ಚಿಸುವಂಥ ಬೇರೊಂದು ರಾಸಾಯನಿಕ ಗುಂಪು ಅಗತ್ಯ. ಆ ಗುಂಪಿಗೆ ಆಕ್ಸೊಕ್ರೋಮ್ ಎಂದು ಹೆಸರು. ಇವು ತಾವಾಗಿಯೇ ಬಣ್ಣವನ್ನು ಕೊಡುವುದಿಲ್ಲ. ಆದರೆ ಕ್ರೋಮೋಫೋರವನ್ನು ಹೊಂದಿರುವ ಸಂಯುಕ್ತಗಳ ಬಣ್ಣವನ್ನು ಹೆಚ್ಚಿಸುತ್ತವೆ. ಅಲ್ಲದೆ ಬಣ್ಣ ಎಳೆಗಳಿಗೆ ಅಂಟುವಂತೆ ಮಾಡುತ್ತವೆ. -NH2, OH, NHR, NR2, -COOH, -HSO4 ಇತ್ಯಾದಿಗಳೆಲ್ಲ ಮುಖ್ಯವಾದ ಆಕ್ಸೊಕ್ರೋಮ್ ಗುಂಪುಗಳು. ಇವು ಆಮ್ಲ ಇಲ್ಲವೆ ಪ್ರತ್ಯಾಮ್ಲಗಳಾಗಿದ್ದು ಲವಣಜನಕಗಳು. ಎಳೆಯ ಕಡೆಗೆ ಬಣ್ಣ ಆಕರ್ಷಣಗೊಳ್ಳುವಂತೆ ಇವು ಮಾಡುತ್ತವೆ. ಅಲ್ಲದೆ ಬಣ್ಣಗಳಿಗೆ ಆಮ್ಲ ಅಥವಾ ಪ್ರತ್ಯಾಮ್ಲ ಗುಣಗಳನ್ನು ತಂದು ಕೊಡುತ್ತವೆ. ಆಜ಼ೋಬಣ್ಣಗಳು ಹೆಚ್ಚಾಗಿ ಸಲ್ಫ್ಯೂರಿಕ್ ಆಮ್ಲಗಳು. ಆದ್ದರಿಂದ ಇವನ್ನು ಆಮ್ಲ ಬಣ್ಣಗಳೆಂದು ಕರೆಯುತ್ತಾರೆ. p ಅಮೈನೊ ಆಜ಼ೊ ಬೆಂಜ಼ೀನ್ ಮತ್ತು p ಹೈಡ್ರಾಕ್ಸಿ ಆಜ಼ೊ ಬೆಂಜ಼ೀನ್‌ಗಳಲ್ಲಿ ಸಾಮಾನ್ಯವಾಗಿ ಇರುವ ಆಜ಼ೊ ಗುಂಪು ಕ್ರೋಮೋಫೋರ್ ಆಗಿರುವುದರಿಂದ NH2 ಅಥವಾ OHದಂಥ ಆಕ್ಸೊಕ್ರೋಮುಗಳನ್ನು ಇವು ಹೊಂದಿರುತ್ತವೆ. ಬಣ್ಣಗಳನ್ನು ಲೇಪಿಸಬೇಕಾದರೆ ಅವು ನೀರಿನಲ್ಲಿ ಕರಗುವಂತಿರಬೇಕು. ಈ ಕಾರಣದಿಂದಾಗಿ ಬಣ್ಣಗಳನ್ನು ಸಲ್ಫಾನಿಕ್ ಆಮ್ಲಗಳಾಗಿ ಪರಿವರ್ತಿಸಿದ ಅನಂತರ ಪ್ರತ್ಯಾಮ್ಲ ಲವಣಗಳು ನೀರಿನಲ್ಲಿ ಬಹುಬೇಗ ಕರಗುತ್ತವೆ. ಕೃತಕ ಬಣ್ಣಗಳಲ್ಲಿ ಆಜ಼ೊ ಬಣ್ಣಗಳು ಪ್ರಧಾನವಾಗಿದ್ದು, ಅವನ್ನು ನೂಲು, ರೇಷ್ಮೆ, ಉಣ್ಣೆ, ಕಾಗದ ಮೊದಲಾದ ವಸ್ತುಗಳಿಗೆ ಬಣ್ಣಹಾಕಲು ಉಪಯೋಗಿಸುತ್ತಾರೆ. ಬೇಕಾದ ಛಾಯೆಗಳಲ್ಲಿ ಈ ಬಣ್ಣಗಳು ದೊರೆಯುತ್ತವೆ. ಡಯಜ಼ೊಸಿಯಮ್ ಲವಣಗಳು (ಪ್ರೈಮರಿ) ಹಾಗೂ (ಸೆಕೆಂಡರಿ) ಆರೋಮ್ಯಾಟಿಕ್ ಅಮೀನ್‌ಗಳ ಸಂಗಡ ಮೊದಲಿನ ಬಣ್ಣವುಳ್ಳ ಡಯಜ಼ೊ ಆಮೈನೋ ಸಂಯುಕ್ತಗಳಾಗುತ್ತವೆ. ಅನಂತರ ಇವು p ಆಮೈನೋ ಆಜ಼ೊ ಬೆಂಜ಼ೀನ್‌ಗಳಾಗಿ ಪರಿವರ್ತಿತವಾಗಬಲ್ಲುವು. ಟರ್ಷಿಯರಿ ಅಮೀನ್‌ಗಳ ಮತ್ತು ಫೀನಾಲ್‌ಗಳ ಜೊತೆ ಡೈಜೊನಿಯಂ ಲವಣಗಳು ಆಜ಼ೊ ಬಣ್ಣಗಳನ್ನು ತರುತ್ತವೆ. ಈ ರೀತಿಯ ಜೊತೆಗೂಡಣೆಯ ಕ್ರಿಯೆಗೆ ಕಪ್ಲಿಂಗ್ ಎಂದು ಹೆಸರು. ಈ ಕ್ರಿಯೆಗಳಲ್ಲಿ -NH2 ಅಥವಾ -OHಗಳ ಎದುರಿಗಿರುವ (p) ಪ್ಯಾರಾಸ್ಥಾನದಲ್ಲಿ ಹೈಡ್ರೊಜನ್‌ನ ಹೊರತು ಮತ್ಯಾವುದೇ ರ‍್ಯಾಡಿಕಲ್ ಇರಕೂಡದು. ಒಂದು ಪಕ್ಷ ಆ ಸ್ಥಾನ ತುಂಬಿದ್ದರೆ ಪಕ್ಕದಲ್ಲಿನ (o) ಆರ್ಥೊ ಸ್ಥಾನದಲ್ಲಿ ಅವಕಾಶವಾದರೆ ಹೊಂದಿಕೊಳ್ಳುತ್ತದೆ. ಆದರೆ ಮೆಟಾ-ಸ್ಥಾನದಲ್ಲಿ ಹೊಂದಿಕೊಳ್ಳುವುದಿಲ್ಲ. ಆರೋಮ್ಯಾಟಿಕ್ ಅಮೈನೋ ಸಂಯುಕ್ತವನ್ನು ಡೈಆಜ಼ೊಟೈಜ಼್ ಮಾಡಿದ ಅನಂತರ ದೊರೆಯುವ ಡೈಆಜ಼ೊನಿಯಮ್ ಲವಣವನ್ನು ಮಂಜುಗಡ್ಡೆಯಿಂದ ತಂಪಾಗಿಸಿ ನಿಧಾನವಾಗಿ ಫಿನಾಲ್ ಅಥವಾ ಅದರ ಸಲ್ಫಾನಿಕ್ ಆಮ್ಲದ ಪ್ರತ್ಯಾಮ್ಲೀಯ ದ್ರಾವಣಕ್ಕೆ ಸೇರಿದರೆ ಸಂಯೋಜನಕಾರ್ಯ ನಡೆಯುತ್ತದೆ. ಈ ಕ್ರಿಯೆಯಲ್ಲಿ ಸೋಡಾ ಲವಣವನ್ನು ಉಪಯೋಗಿಸಿದ್ದಾದರೆ ಆಜ಼ೊ ಬಣ್ಣ ಹೊರಬರುತ್ತದೆ. ಇದೇ ರೀತಿ ಸ್ವಲ್ಪ ಆಮ್ಲ ಇಲ್ಲವೆ ತಟಸ್ಥ ದ್ರಾವಣದಲ್ಲಿ ಅಥವಾ ಆಲ್ಕೋಹಾಲ್‌ನ ದ್ರಾವಣದಲ್ಲಿ ಅಮೀನ್ ಜೊತೆ ಡೈಆಜ಼ೊನಿಯಮ್ ಲವಣವನ್ನು ಸೇರಿಸಿದರೆ ಸಂಯೋಜನಕಾರ್ಯ ನೆರವೇರುತ್ತದೆ. ಈ ರೀತಿಯಾಗಿ ಆಜ಼ೊ ಬಣ್ಣಗಳು ಸಾಮಾನ್ಯವಾಗಿ ಹಳದಿಬಣ್ಣದಲ್ಲಿರುತ್ತವೆ. ಆಲ್ಕೈಲ್ ಅಥವಾ ಫೀನೈಲ್ ಗುಂಪುಗಳನ್ನು ಕೂಡಿದರೆ ಅಥವಾ ಅದರ ಅಣುತೂಕವನ್ನು ಹೆಚ್ಚಿಸಿದರೆ ಅದರ ಬಣ್ಣ ಕಿತ್ತಳೆ, ಕೆಂಪು ನೇರಳೆ ಅಥವಾ ನೀಲಿ ಬಣ್ಣಕ್ಕೆ ತಿರುಗುತ್ತವೆ. ನ್ಯಾಪ್ಥಲೀನ್‌ನಿಂದ ತಯಾರಾದ ಬಣ್ಣಗಳು ಬಹಳ ಉತ್ಕೃಷ್ಟ. ಬಣ್ಣಗಳಲ್ಲಿನ ಆಜ಼ೊ ಗುಂಪು ಹೆಚ್ಚಾದಂತೆ ಅವುಗಳ ಛಾಯೆಯೂ ಅಧಿಕವಾಗುತ್ತದೆ. ಕೆಲವು ಸಂದರ್ಭಗಳಲ್ಲಿ ಬಣ್ಣವನ್ನು ನೂಲಿನ ಎಳೆಯ ಮೇಲೆಯೇ ಉತ್ಪಾದಿಸುತ್ತಾರೆ. ನೂಲನ್ನು ಮೊದಲು ಫೀನಾಲ್‌ನ ಪ್ರತ್ಯಾಮ್ಲೀಯ ದ್ರಾವಣದಲ್ಲಿ ಅದ್ದಿ ಹೊರತೆಗೆದು ಒಣಗಿದ ಮೇಲೆ ಅದನ್ನು ಡೈಆಜ಼ೊನಿಯಮ್ ಲವಣದಲ್ಲಿ ಹಾಕಿದಾಗ ನೂಲಿನ ಎಳೆಯ ಮೇಲೆ ಬಣ್ಣ ಅಂಟುತ್ತದೆ. ಆಜ಼ೊ ಬಣ್ಣಗಳು ಅಧಿಕವಾಗಿದ್ದು, ಇವುಗಳಲ್ಲಿ ಹೆಚ್ಚು ಉಪಯುಕ್ತ ಹಾಗೂ ಸ್ಥಿರವಾಗಿ ನಿಲ್ಲುವ ಕೆಲವು ಬಣ್ಣಗಳ ಸೂಕ್ಷ್ಮ ಪರಿಚಯವನ್ನು ಕೆಳಗೆ ಪ್ರಸ್ತಾಪ ಮಾಡಲಾಗಿದೆ.
ಮೀಥೈಲ್ ಆರೇಂಜ್
ಸಲ್ಫಾನಿಲಿಕ್ ಆಮ್ಲವನ್ನು ಡೈಆಜ಼ೊಟೈಜ಼್ ಮಾಡಿ, ಮಿಥೈಲ್ ಅನಿಲಿನ್ ಜೊತೆ ಸಂಯೋಜಿಸಿದಾಗ ಈ ಬಣ್ಣ ಉತ್ಪತ್ತಿಯಾಗುತ್ತದೆ.
400x400px|border400x400px
ರೇಷ್ಮೆ ಮತ್ತು ಉಣ್ಣೆ ಬಟ್ಟೆಗೆ ಇದು ಕಿತ್ತಳೆ ಬಣ್ಣವನ್ನು ನೀಡುತ್ತದೆ. ಈ ಬಣ್ಣ ಸ್ಥಿರವಾಗಿ ನಿಲ್ಲುವುದಿಲ್ಲ. ಇದನ್ನು ಆಮ್ಲಪ್ರತ್ಯಾಮ್ಲಗಳ ಗಾತ್ರ ನಿರ್ಧರಣೆಯಲ್ಲಿ ಒಂದು ಸೂಚಕದಂತೆ (ಇಂಡಿಕೇಟರ್) ಬಳಸುತ್ತಾರೆ. ಪ್ರತ್ಯಾಮ್ಲದ ಲವಣದಲ್ಲಿ ಇದರ ಬಣ್ಣ ಹಳದಿ; ಆಮ್ಲದ ಲವಣದಲ್ಲಿ ಕೆಂಪು. ಬಣ್ಣಕ್ಕೆ ಅನುಗುಣವಾಗಿ ಇದರ ಅಣುರಚನೆಯಲ್ಲಿಯೂ ಬದಲಾವಣೆಗಳು ಕಂಡುಬರುತ್ತವೆ.
ಕ್ರೈಸೋಯ್‌ಡಿನ್
ಬೆಂಜೀನ್ ಡೈಆಜ಼ೊನಿಯಮ್ ಕ್ಲೋರೈಡ್‌ಅನ್ನು ಮೆಟಾ ಫೆನಿಲಿನ್ ಡೈಅಮೀನ್ ಸಂಗಡ ಸಂಯೋಜಿಸಿದರೆ ಈ ಬಣ್ಣ ಲಭಿಸುತ್ತದೆ.
ಇದರ ಹೈಡ್ರೊಕ್ಲೋರೈಡ್ ಸಹಜವಾಗಿ ನೀರಿನಲ್ಲಿ ಕರಗುತ್ತದೆ. ಇದರ ಬಣ್ಣ ಹಳದಿ ಮಿಶ್ರಿತವಾದ ಕೆಂಪು. ರೇಷ್ಮೆ ಮತ್ತು ಉಣ್ಣೆಗೆ ಬಣ್ಣ ಹಾಕಲು ಇದನ್ನು ನೇರವಾಗಿ ಉಪಯೋಗಿಸುತ್ತಾರೆ. ಆದರೆ ವರ್ಣಬಂಧಕಗಳ (ಮಾರ್‌ಡೆಂಟ್) ಮೂಲಕ ಇದನ್ನು ಉಪಯೋಗಿಸಿ ನೂಲಿಗೆ ಬಣ್ಣವನ್ನು ಹಾಕಬೇಕಾಗುತ್ತದೆ.
ಬಿಸ್ಮಾರ್ಕ್ ಬ್ರೌನ್
ಹೈಡ್ರೊಕ್ಲೋರಿಕ್ ಆಮ್ಲದ ದ್ರಾವಣದಲ್ಲಿ ಸ್ವಲ್ಪ ಅಧಿಕವಾಗಿರುವ ಮೆಟಾಡೈಅಮೀನ್ ಮೇಲೆ ಸಿಟ್ರಿಕ್ ಆಮ್ಲದ ವರ್ತನೆಯಿಂದ ಇದು ತಯಾರಾಗುತ್ತದೆ. ಇದರಲ್ಲಿ ಎರಡು ವಿಭಾಗಗಳುಂಟು.
i) ಡೈಅಮೀನಿನ ಒಂದು -NH2 ಗುಂಪು ಡೈಆಜೊ಼ಟೈಜ್ ಹೊಂದಿ ಪರಿವರ್ತಿತವಾದ ಡೈಅಮೀನಿನ ಜೊತೆ ಸಂಯೋಗ ಹೊಂದಿ ಈ ಬಣ್ಣ ತಯಾರಾಗುತ್ತದೆ.
(H2N)2C6H4 + 2 H+ + 2 HNO2 → [C6H4(N2)2]2+ + 2 H2O
ii) ಮೆಟಾಫೆನಿಲಿನ್ ಡೈಅಮೀನಿನಿಂದ ಎರಡೂ-NH2 ಗುಂಪುಗಳು ಡೈಆಜ಼ೊಟೈಜ಼್ ಹೊಂದಿದಾಗ ಈ ಬಣ್ಣ ಉಂಟಾಗುತ್ತದೆ.
2 (H2N)2C6H4 + [C6H4(N2)2]2+ → 2 H+ + [(H2N)2C6H3N2]2C6H4
ಮೇಲಿನ ಎರಡು ಬಗೆಯ ಸಂಯುಕ್ತಗಳ ಹೈಡ್ರೊಕ್ಲೋರಾಯ್ಡ್‌ಗಳ ಮಿಶ್ರಣವೇ ಈ ಬಿಸ್ಮಾರ್ಕ್ ಬಣ್ಣ. ಇದನ್ನು ಚರ್ಮ, ಉಣ್ಣೆ ಮತ್ತು ನೂಲಿಗೆ (ವರ್ಣಬಂಧಕದ ಮೂಲಕ) ಬಣ್ಣ ಹಾಕಲು ಉಪಯೋಗಿಸುತ್ತಾರೆ.
ರಿಸಾರ್ಸಿನ್ ಯೆಲ್ಲೊ
ಸಲ್ಫಾನಿಲಿಕ್ ಆಮ್ಲವನ್ನು ಡೈಆಜ಼ೊಟೈಜ಼್ ಮಾಡಿದ ಅನಂತರ ರೆಸಾರ್ಸಿನಾಲ್ ಜೊತೆ ಮಿಶ್ರಣ ಮಾಡಿದರೆ ಈ ಬಣ್ಣ ತಯಾರಾಗುತ್ತದೆ.
ಇದು ಬಂಗಾರದ ಬಣ್ಣದಂತಿರುತ್ತದೆ. ರೇಷ್ಮೆಗೆ ಬಣ್ಣ ಹಾಕಲು ಇದನ್ನು ಉಪಯೋಗಿಸುತ್ತಾರೆ.
ಕಾಂಗೊ ರೆಡ್
ಡೈಆಜ಼ೊಟೈಜ಼್ ಮಾಡಿದ ಬೆಂಜಿಡಿನನ್ನು α-ನ್ಯಾಫ್ಥಾಯಿನಿಕ್ ಆಮ್ಲದ (1 ಅಮೈನೊ ನ್ಯಾಫ್ಥಾಲನ್ 4 ಸಲ್ಫೇನಿಕ್ ಆಮ್ಲ) ಜೊತೆ ಸಂಯೋಜಿಸಿದರೆ ಇದು ತಯಾರಾಗುತ್ತದೆ.
ಇದರ ಬಣ್ಣ ಕರಿಗೆಂಪು. ನೂಲಿಗೆ ಬಣ್ಣ ಹಾಕಲು ಇದನ್ನು ನೇರವಾಗಿ ಉಪಯೋಗಿಸಬಹುದು. ಆಮ್ಲಪ್ರತ್ಯಾಮ್ಲಗಳ ಮಾಪನ ವಿಧಾನದಲ್ಲಿ (ಎಸ್ಟಿಮೇಷನ್) ಇದನ್ನು ಸೂಚಕವಾಗಿ ಉಪಯೋಗಿಸುತ್ತಾರೆ.
ಉಲ್ಲೇಖಗಳು
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ ವರ್ಗ:ರಸಾಯನಶಾಸ್ತ್ರ ವರ್ಗ:ಅಣು_ವಿಜ್ಞಾನ ವರ್ಗ:ಔಷಧ ವರ್ಗ:ಔಷಧೀಯ ರಸಾಯನಶಾಸ್ತ್ರ ವರ್ಗ:ರಾಸಾಯನಿಕ_ಸಂಯುಕ್ತಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಆಫೀಸ್ ೨೦೦೩ (ಪುಸ್ತಕ)
ವರ್ಗ:ಪುಸ್ತಕಗಳು ವರ್ಗ:ಕನ್ನಡ ಪುಸ್ತಕಗಳು
ಸಿರಿಭೂವಲಯಸಾಗರರತ್ನಮಂಜೂಷ‌
ಸಿರಿಭೂವಲಯವೆಂದರೆ, ಸಂಪದ್ಭರಿತವಾದ ಭೂ ಪ್ರದೇಶವೆಂದರ್ಥ. ಇದು ಕನ್ನಡದ ಒಂದು ಪ್ರಾಚೀನ ಕಾವ್ಯದ ಹೆಸರೂ ಹೌದು! ‘ಸರ್ವಭಾಷಾಮಯೀಭಾಷಾ ಸಿರಿಭೂವಲಯ’ ಎಂಬುದು ಈ ಗ್ರಂಥದ ಪೂರ್ಣಹೆಸರು. ಸಿರಿಭೂವಲಯವು ಜಗತ್ತಿನ ಮೊಟ್ಟ ಮೊದಲನೇ ವಿಶ್ವಕೋಶವಾಗಿದೆ. ಪ್ರಂಚದಲ್ಲಿ ಇಂದಿಗೂ ಉಳಿದುಬಂದಿರುವ ಏಕೈಕ ಕನ್ನಡ ಪ್ರಾಚೀನ ಅಂಕಕಾವ್ಯವಾಗಿದೆ. ಈ ಅಚ್ಚರಿಯ ಕಾವ್ಯವನ್ನು ರಚಿಸಿದವನು ಯಾಪನೀಯವೆಂಬ ದಿಗಂಬರ ಜೈನಸಂಪ್ರದಾಯಕ್ಕೆ ಸೇರಿದ ಕುಮುದೇಂದುಮುನಿ.
ಗ್ರಂಥ ಪರಿಚಯ
ಸಿರಿಭೂವಲಯ ಗ್ರಂಥದಲ್ಲಿ 16000 ಪುಟಗಳಿವೆ. ಈ ಪುಟಗಳನ್ನು ‘ಚಕ್ರ’ ಎಂದು ಕರೆಯಲಾಗುತ್ತದೆ.ಪ್ರತಿಯೊಂದು ಚಕ್ರದಲ್ಲೂ ಸುಮಾರು 6 ಅಂಗುಲ ಉದ್ದಗಲದ ಒಂದು ದೊಡ್ಡ ಚೌಕಾಕೃತಿ ಇರುತ್ತದೆ. ಸರ್ವಭಾಷಾಮಯೀಭಾಷಾ ಕನ್ನಡ ವರ್ಣಮಾಲೆಯಲ್ಲಿ ‘ಅ’ಕಾರದಿಂದ ‘ಹ’ಕಾರದವರೆವಿಗೆ 60 ಧ್ವನಿಸಂಕೇತಗಳು ಹಾಗೂ 4 ಯೋಗವಾಹಗಳಿರುತ್ತವೆ.
ಸಿರಿಭೂವಲಯದ ರಚನೆಯ ರಹಸ್ಯ
ಕನ್ನಡದ ಪ್ರಾಚೀನ ಕೃತಿಯೊಂದರ ಸಂಶೋಧನೆಯ ಪುನರುದ್ಧಾರದ ಹೆಸರಿನಲ್ಲಿ ಅರ್ಥಸಂಪಾದನೆಯ ಮೂಲ ಉದ್ದೇಶದಿಂದ ಆರಂಭವಾದ ಈ ಮರುಮುದ್ರಣದ ಕಾರ್ಯವು ಸಾಕಷ್ಟು ಯಶಸ್ವಿಯಾಗಿ ಮುನ್ನಡೆದು; ಸಿರಿಭೂವಲಯ ಕಾವ್ಯ ಹಾಗೂ ಕವಿಯನ್ನು ಕುರಿತಂತೆ ಕೆಲವೊಂದು ಉಪಯುಕ್ತ ಮಾಹಿತಿಗಳನ್ನು ಸಂಗ್ರಹಿಸುವುದರೊಂದಿಗೆ; ಮುಂದಿನ ಸಂಶೋಧಕರಿಗೆ ಇನ್ನಿಲ್ಲದಷ್ಟು ಗೊಂದಲಗಳನ್ನು ನಿರ್ಮಿಸುವಲ್ಲೂ ಯಶಸ್ವಿಯಾಯಿತು!
ವರ್ಗ : ಸಾಹಿತ್ಯ ವರ್ಗ :ಪ್ರಾಚೀನ ಕನ್ನಡ ಅಂಕಕಾವ್ಯ
ಕರ್ನಾಟಕ ಸಶಸ್ತ್ರ ಬಂಡಾಯ
} ಕರ್ನಾಟಕ ಸಶಸ್ತ್ರ ಬಂಡಾಯ ಭಾರತದ ರಾಜಕೀಯ ಸ್ವಾತಂತ್ರ್ಯದ ಸಂಘರ್ಷ ಹಲವು ದೃಷ್ಟಿಕೋನಗಳಿಂದ ವೈಶಿಷ್ಟ್ಯಮಯವಾದುದು. ಜಗತ್ತಿನಾದ್ಯಂತ ಶತಮಾನಗಳುದ್ದಕ್ಕೂ ಬಹಳಷ್ಟು ಸ್ವಾತಂತ್ರ್ಯ ಆಂದೋಳನಗಳು ನಡೆದಿವೆ. ಇದರಲ್ಲಿಯೂ ಹಲವಷ್ಟು ಸಂಗ್ರಾಮಗಳು ಬೇರೆ ಬೇರೆ ಕಾರಣಗಳಿಗಾಗಿ, ಅಂದರೆ ಸ್ವಾತಂತ್ರ್ಯ, ಸಮಾನತೆಗಳಂತಹ ಮಾನವಹಕ್ಕುಗಳ ಈಡೇರಿಕೆಗೆ ಹೊರತಾಗಿಯೂ ನಡೆದುದ್ದನ್ನು ಚರಿತ್ರೆ ದಾಖಲಿಸುತ್ತದೆ. ಅಂತವು ಯಾವು ಜನಮಾನಸದಲ್ಲಿ ಹಸಿರಾಗಿ ಉಳಿದಿಲ್ಲ. ಈ ರೀತಿಯ ಸ್ವಾತಂತ್ರ್ಯಾಂದೋಳನಗಳಂತೆ ಹತ್ತರಲ್ಲಿ ಹನ್ನೊಂದ ರಂತಲ್ಲ ಭಾರತದ ರಾಜಕೀಯ ಸ್ವಾತಂತ್ರ್ಯಕ್ಕೆ ಸಂಬಂಧಿಸಿದ ಚಾರಿತ್ರಿಕ ಹೋರಾಟ. ಸ್ವಾತಂತ್ರ್ಯ ಪ್ರಾಪ್ತಿಗಾಗಿ ನಾವು ನಡೆಸಿದ ಚಳುವಳಿ ಕೆಲವು ಮಹತ್ವದ ಕಾರಣಗಳಿಂದ ಅನನ್ಯವಾದುದಾಗಿದೆ. ಹತ್ತೊಂಭತ್ತು ಮತ್ತು ಇಪ್ಪತ್ತನೆಯ ಶತಮಾನಗಳ ನಡುವೆ ಹರಡಿಕೊಂಡಿರುವ ಒಂದು ನೂರು ವರ್ಷಗಳವರೆಗಿನ (ಇದರ ವಿವರ ಲೇಖನದ ಮುಂದಿನ ಭಾಗದಲ್ಲಿದೆ) ಸ್ವಾತಂತ್ರ್ಯ ಹೋರಾಟ ವಿಶ್ವದ ಚರಿತ್ರೆಯಲ್ಲಿ ಅಪೂರ್ವವಾದದ್ದು.
ಗಾಂಧೀಜಿಯವರ ಮುಂದಾಳತ್ವದಲ್ಲಿ
ಒಂದು ಕಡೆ ಬಿಸಿರಕ್ತದ ಯುವಕಪಡೆ ಇನ್ನೊಂದೆಡೆ ಇಂಗ್ಲೀಷರ ಸಾಮ್ರಾಜ್ಯಶಾಹಿ ಪ್ರಭುತ್ವಕ್ಕೆ ನೇರ ಸವಾಲೆಸೆದ ಸಶಸ್ತ್ರ ಹೋರಾಟ ಮತ್ತೆ ಒಂದು ಕಡೆ ನೇಣುಗಂಬವನ್ನು ಸಂತೋಷವಾಗಿಯೇ ಏರಲು ಸಿದ್ದರಿರುವ ಕ್ರಾಂತಿಕಾರಿಗಳ ಬಲಿದಾನದ ಕಥೆ, ಮತ್ತೊಂದು ಕಡೆ ಸತ್ಯಾಗ್ರಹ. *ಅಸಹಕಾರ ತತ್ವಗಳ ಮೂಲಕವೇ ವಿರೋಧಿಗಳ ಮನಗೆಲ್ಲುವ ಶಾಂತಿಪ್ರಿಯರ ಹೋರಾಟ, ಹೋರಾಟದ ಅಂತಿಮಘಟ್ಟದಲ್ಲಿ ದೊಡ್ಡಸೇನೆಯನ್ನೇ ಸಂಘಟಿಸಿ ಇಂಗ್ಲೀಷರ ಸೇನಾಬಲದ ಜಂಘಾಬಲವನ್ನೇ ಅಲುಗಾಡಿಸುವ ಪ್ರಯತ್ನ ಮಗದೊಂದು ಕಡೆ. ರಾಜೀ ಸೂತ್ರದ ಮೂಲಕ ಸ್ವಾತಂತ್ರ್ಯ ಗಳಿಸುವವರ ಯತ್ನ ಹೀಗೆ ವಿಭಿನ್ನ ಆಯಾಮಗಳನ್ನು ಹೊಂದಿದ್ದ ಭಾರತದ ರಾಜಕೀಯ ಸ್ವಾತಂತ್ರ್ಯದ ಸಂಘರ್ಷ ಜಾಗತೀಕ ಸ್ವಾತಂತ್ರ್ಯ ಹೋರಾಟದ ಸಂದರ್ಭದಲ್ಲಿ ತನ್ನದೇ ಆದ ಅನನ್ಯತೆಯನ್ನು ಹೊಂದಿದೆ. ನೂರು ವರ್ಷಗಳಿಗಿಂತಲೂ ಹೆಚ್ಚಿನ ಭಾರತದ ರಾಜಕೀಯ ಸ್ವಾತಂತ್ರ್ಯದ ಚಳುವಳಿಗೆ ಒಂದು ಖಚಿತ ಸೈದ್ಧಾಂತಿಕ ಆಯಾಮ ದೊರತದ್ದು ಈ ಕಾಲಘಟ್ಟದಿಂದಲೇ. ಈ ತತ್ವಸಿದ್ಧಾಂತದ ನೆಲೆಗಟ್ಟು ದೊರೆತದ್ದು ಗಾಂಧೀಜಿಯವರಿಂದಲೇ. ಇದನ್ನು ಸ್ವತಃ ಅವರೇ, “…. ಸ್ವಾತಂತ್ರ್ಯಕ್ಕೆ ರಾಜಕೀಯ, ಆರ್ಥಿಕ ಮತ್ತು ನೈತಿಕ ಆಯಾಮಗಳು ಇವೆ” ಎಂದು ಹೇಳಿದರು. ಇದರ ಜೊತೆ ಜೊತೆಗೆ ಭಾರತವನ್ನು ದಾಸ್ಯಮುಕ್ತ ಮಾಡುವ ಪ್ರಯಾಣದಲ್ಲಿ ಸಶಸ್ತ್ರ ಸಂಗ್ರಾಮವನ್ನು ನಡೆಸುವ, ಕ್ಷಾತ್ರತೇಜಸ್ಸಿಲ್ಲದೇ ಧರ್ಮ ಊರ್ಜಿತವಾಗುವುದಿಲ್ಲ.
ಹಲಗಲಿ ಬಂಡಾಯ
ವರ್ಗ:ಕರ್ನಾಟಕದ ಇತಿಹಾಸ
ದಾಸಮಂಗಟ್ಟೆ
ದಾಸಮಂಗಟ್ಟೆ' (Great Indian Hornbill) ಅಥವಾ (Great Pied Hornbill) ಮುಖ್ಯವಾಗಿ ಪಶ್ಚಿಮಘಟ್ಟ ,ಹಿಮಾಲಯ ಪರ್ವತ ಶ್ರೇಣಿ,ಇಂಡೋನೇಷಿಯಾ,ಸುಮಾತ್ರ ಹಾಗೂ ಮಲಯಾ ಪರ್ಯಾಯ ದ್ವೀಪಗಳಲ್ಲಿ ಕಂಡು ಬರುತ್ತದೆ. ತುಳುವಿನಲ್ಲಿ "ಮರ ಓಂಗೆಲೆ "ಎಂಬ ಹೆಸರಿದೆ.
ವೈಜ್ಞಾನಿಕ ಹೆಸರು
ಬ್ಯುಸೆರೋಟಿಡೇ ಕುಟುಂಬದಲ್ಲಿ ಬ್ಯುಸಿರೋಸ್ ಬೈಕಾರ್ನಿಸ್ {Buceros Bicornis) ಎಂಬುದು ಅಧಿಕೃತ ಹೆಸರು.
ಲಕ್ಷಣಗಳು
ಹದ್ದಿಗಿಂತ ದೊಡ್ಡದಾದ ಹಕ್ಕಿ.ತಲೆ,ಕತ್ತು,ಕೊಕ್ಕು ಹಳದಿ ಬಣ್ಣ. ಕಣ್ಣಿನ ಭಾಗದಲ್ಲಿ ಅಗಲವಾದ ಅಡ್ಡ ಕಪ್ಪು ಪಟ್ಟಿ ಇದೆ.ನೆತ್ತಿಯಿಂದ ಕೊಕ್ಕಿನ ಮದ್ಯ ಭಾಗದವರೇಗ ಹಳದಿ ಟೊಪ್ಪಿ ಇದೆ.ಕತ್ತಿನ ತಳ ಭಾಗ,ದೇಹ ಹಾಗೂ ರೆಕ್ಕೆ ಕಪ್ಪು. ಹೊಟ್ಟೆ ,ಬಾಲ ಬಿಳಿ.ಬಾಲದ ಮೇಲೆ ಅಗಲವಾದ ಕಪ್ಪು ಪಟ್ಟಿ ಇರುತ್ತದೆ.ಕಪ್ಪು ರೆಕ್ಕೆಯ ಮೇಲೆ ಅಗಲವಾದ ಬಿಳಿ ಪಟ್ಟಿ ಹಾರುವಾಗ ಸ್ಪಷ್ಟೃವಾಗಿ ಗೋಚರಿಸುತ್ತವೆ.
ಆಹಾರ ಹಾಗೂ ಆವಾಸ
ಆಹಾರ ಮುಖ್ಯವಾಗಿ ಹಣ್ಣು. ಇದರೊಂದಿಗ ಸಣ್ಣ ಹಕ್ಕಿಗಳು, ಸಣ್ಣ ಸರೀಸೃಪಗಳು ಕೂಡಾ ಆಹಾರವಾಗಿದೆ. ನಿತ್ಯಹರಿದ್ವರ್ಣ ಕಾಡುಗಳು,ತೇವ ಪರ್ಣಪಾತಿ ಕಾಡುಗಳಲ್ಲಿ ಹೆಚ್ಚಾಗಿ ಕಂಡು ಬರುತ್ತವೆ. ಮರದಲ್ಲಿ ಕುಳಿತುಕೊಳ್ಳುತ್ತವೆ.ಪೊಟರೆಗಳಲ್ಲಿ ಸಂತಾನೋತ್ಪತ್ತಿ ಮಾಡುತ್ತವೆ.೨ ಮೊಟ್ಟೆಗಳಿಗೆ ಸುಮಾರು ೪೦ ದಿನ ಕಾವು ಕೊಡುತ್ತವೆ.
ವಿಷೇಶತೆಗಳು
ಬರ್ಮಾದ ಚಿನ್ ರಾಜ್ಯ ,ಭಾರತದಲ್ಲಿ ಕೇರಳ ಹಾಗೂ ಅರುಣಾಚಲಪ್ರದೇಶ ರಾಜ್ಯಗಳ ರಾಜ್ಯ ಹಕ್ಕಿ ಎಂದು ಮಾನ್ಯತೆ.
ಬಾಹ್ಯ ಸಂಪರ್ಕ
Internet Bird Collection
ಆಧಾರ
೧. ಪಕ್ಷಿ ಪ್ರಪಂಚ: ಹರೀಶ್ ಆರ್.ಭಟ್ ಹಾಗೂ ಪ್ರಮೋದ್ ಸುಬ್ಬರಾವ್ ವರ್ಗ:ಪಕ್ಷಿಗಳು मलबारी धनेश Dubbele neushoornvogel
ವಿಶ್ವ ಸಾಮಾಜಿಕ ವೇದಿಕೆ
ದಿ ವರ್ಲ್ಡ್ ಸೊಸಿಯಲ್ ಫೊರಮ್ (WSF)ಇದೊಂದು ಬ್ರಾಜಿಲ್ ನಲ್ಲಿ ನಡೆಯುವ ಸಂಘಟಿತ ವಾರ್ಷಿಕ ಸಭೆಯಾಗಿದೆ.ಅದು "ತನ್ನನ್ನೇ ತಾನು ವ್ಯಾಖ್ಯಾನಿಸಿಕೊಳ್ಳುತ್ತದೆ.ಇದೊಂದು ಮುಕ್ತ ವಾತಾವರಣ-ಬಹುವೈವಿಧ್ಯದ,ವಿಭಿನ್ನತೆ-ವಿವಿಧತೆಯುಳ್ಳ,ಸರ್ಕಾರೇತರ ಮತ್ತು ಅವಿಭಜಿತವಾಗಿದೆ;ಇದು ವಿಕೇಂದ್ರೀಕೃತ ಚರ್ಚೆಗೆ ಉತ್ತೇಜಿಸುತ್ತದೆ,ಜೊತೆಗೆ ಅದನ್ನು ಪ್ರತಿಬಿಂಬಿಸುತ್ತದೆ,ಪ್ರಸ್ತಾವನೆಗಳ ರಚನೆ-ನಿರ್ಮಾಣ,ಅನುಭವಗಳ ಪರಸ್ಪರ ವಿನಿಮಯ,ಅಲ್ಲದೇ ಚಳವಳಿಗಳು ಮತ್ತು ಸಂಘಟನಾತ್ಮಕ ಕ್ರಿಯೆಗಳನ್ನು ಒಟ್ಟಿಗೆ ಸೇರಿಸುತ್ತದೆ,ಇದರೊಟ್ಟಿಗೆ ಸಮಗ್ರತೆಯನ್ನು ಸಮೃದ್ಧಗೊಳಿಸಿ ಪ್ರಜಾತಾಂತ್ರಿಕ ವ್ಯವಸ್ಥೆಯೊಂದಿಗೆ ಸ್ವಸ್ಥ ವಿಶ್ವ ನಿರ್ಮಿಸುವುದು ಇದರ ಉದ್ದೇಶವಾಗಿದೆ.ಇದು ನವಯುಗದಲ್ಲಿ ವಿಮೋಚನಾ ತತ್ವಕ್ಕೆ ಪರ್ಯಾಯ ವ್ಯವಸ್ಥೆಯನ್ನು ನಿರ್ಮಿಸಲು ನೆರವಾಗುತ್ತದೆ. ಇದು ಬದಲೀ-ಜಾಗತಿಕರಣ ಚಳವಳಿಯ ಸದಸ್ಯರಿಂದ ಆಯೋಜಿತವಾಗುತ್ತದೆ.(ಇದನ್ನು ಜಾಗತಿಕ ನ್ಯಾಯ ಚಳವಳಿ [ಗ್ಲೊಬಲ್ ಜಸ್ಟಿಸ್ ಮೂಮೆಂಟ್]ಎಂದೂ ಉಲ್ಲೇಖಿಸುತ್ತಾರೆ.ಇವರೆಲ್ಲರೂ ವಿಶ್ವದ ಪ್ರಚಾರಾಂದೋಲನದಲ್ಲಿ ಸಹಕರಿಸಲು ಒಂದೆಡೆ ಸೇರುತ್ತಾರೆ.ಸಂಘಟನಾತ್ಮಕ ನೀತಿ-ಸೂತ್ರಗಳನ್ನು ಹಂಚಿಕೊಳ್ಳುವುದರ ಜೊತೆಗೆ ಅದನ್ನು ಸುಧಾರಿತ ರೀತಿಗೆ ಪರಿವರ್ತಿಸುತ್ತಾರೆ.ವಿಶ್ವಾದಾದ್ಯಂತ ಮತ್ತು ಸುತ್ತಲಿನ ಜಗತ್ತಿನ ಚಳವಳಿಗಳ ಬಗ್ಗೆ ಪರಸ್ಪರ ಮಾಹಿತಿ-ಸಮಸ್ಯೆಗಳನ್ನು ವಿನಿಮಯ ಮಾಡಿಕೊಳ್ಳುತ್ತಾರೆ. ಇದು ಸಾಮಾನ್ಯವಾಗಿ ಜನವರಿಯಲ್ಲಿ ಏರ್ಪಾಡಾಗುತ್ತದೆ.ಅದೇ ವೇಳೆಗೆ ಸ್ವಿಜರ್ ಲೆಂಡ್ ನ ಡಾವೊಸ್ ನಲ್ಲಿ "ಅದರ ಬದ್ದ ವೈರಿಯಾದ ಬೃಹತ್ ಬಂಡವಾಳಶಾಹಿ ಸಮಾವೇಶ"ವರ್ಲ್ಡ್ ಎಕಾನಮಿಕ್ ಫೊರಮ್ ನ ವಾರ್ಷಿಕ ಕಾರ್ಯಕ್ರಮವೂ ಆಯೋಜಿತವಾಗಿರುತ್ತದೆ. ಇದೇ ದಿನಾಂಕವನ್ನು ನಿಗದಿ ಮಾಡಿದ್ದೇಕೆಂದರೆ ವಿಶ್ವದ ಆರ್ಥಿಕ ಸಮಸ್ಯೆಗಳಿಗೆ ಈ ವೇದಿಕೆ ಪರ್ಯಾಯಗಳನ್ನು ಸೂಚಿಸುವ ಯತ್ನ ಮಾಡುತ್ತದೆ.ಜೊತೆಗೇ ಅದಕ್ಕೆ ಪರ್ಯಾಯ ಪರಿಹಾರೋಪಾಯಗಳನ್ನು ಹುಡುಕಲು ಸಾಧ್ಯವಿದೆ ಎಂದು ಹಲವರು ಅಭಿಪ್ರಾಯಪಡುತ್ತಾರೆ.ವರ್ಲ್ಡ್ ಎಕಾನಾಮಿಕ್ ಫೊರಮ್ ಇದೇ ಸಂದರ್ಭದಲ್ಲಿ WSF ನ ವಿಚಾರಧಾರೆಗಳೂ ಸಹ ಸುದ್ದಿ ಮಾಧ್ಯಮದವರ ಗಮನಕ್ಕೆ ಬಂದು ಇದರೊಟ್ಟಿಗೆ ಜಾಗೃತಿಗೆ ನೆರವಾಗಬಹುದೆಂಬ ಆಶಯವೂ ಇದರೊಟ್ಟಿಗೆ ಇದೆ.
ಇತಿಹಾಸ
ಈ ಪರಿಕಲ್ಪನೆಯು ಒಡೆಡ್ ಗ್ರಾಜೆವ್ ರಿಂದ ಮೂಲದಲ್ಲಿ ಆರಂಭ ಕಂಡಿದೆ.ಮೊದಲ WSF ನ ಕಾರ್ಯಕ್ರಮವು ಜನವರಿ 25 ರಿಂದ 2001 ರ ಜನವರಿ 30 ರವರೆಗೆ ಬ್ರಾಜಿಲ್ ನ ಪೊರ್ಟೊ ಅಲೆಗ್ರೆ ಯಲ್ಲಿ ಏರ್ಪಾಡಾಗಿತ್ತು.ಇದನ್ನು ಹಲವು ಸಂಘಟನಾ ಗುಂಪುಗಳು ಆಯೋಜಿಸಿದ್ದವು.ಅದರಲ್ಲಿ ಫ್ರೆಂಚ ನಾಗರಿಕರ ತೆರಿಗೆ ಮತ್ತು ಹಣಕಾಸು ವ್ಯವಹಾರಗಳ ಬಗ್ಗೆ ಅಂದರೆ ಫ್ರೆಂಚ್ ಅಸೊಶಿಯೇಶನ್ ಫಾರ್ ಟ್ಯಾಕ್ಸೇಶನ್ ಆಫ್ ಫೈನಾನ್ಸಿಯಲ್ ಟ್ರಾಂಜಕ್ಷನ್ಸ್ ಫಾರ್ ದಿ ಏಡ್ ಆಫ್ ಸಿಟಿಜನ್ಸ್ (ATTAC)ಕೂಡಾ ಪಾತ್ರ ವಹಿಸಿದೆ. ಭಾಗಶಃ WSF ಕಾರ್ಯಕ್ರಮಗಳನ್ನು ಪೊರ್ಟ್ ಅಲೆಗ್ರೆ ಸರ್ಕಾರ ಆಯೋಜಿಸಿದ್ದರೆ ಇದರ ನೇತೃತ್ವವನ್ನು ಬ್ರಾಜಿಲಿಯನ್ ವರ್ಕರ್ಸ್ ಪಾರ್ಟಿ(PT) ವಹಿಸಿತ್ತು. ಪಟ್ಟಣವು ನವೀನ ಮಾದರಿಯ ಪ್ರಯೋಗಶೀಲತೆಗೆ ತನ್ನನ್ನು ತಾನು ತೆರೆದುಕೊಂಡಿತು.ಸ್ಥಳೀಯ ಸರ್ಕಾರಕ್ಕಾಗಿ ಅನುಕೂಲ ಒದಗಿಸಲು ಸಾಂಪ್ರದಾಯಕ ಪ್ರಾತಿನಿಧ್ಯದ ಸಂಸ್ಥೆಗಳು ಅಲ್ಲದೇ ಮುಕ್ತ ಒಕ್ಕೂಟ ಮಾದರಿಯ ಅಸೆಂಬ್ಲಿಗಳು ಇದರಲ್ಲಿ ಪಾಲ್ಗೊಂಡವು.ವಿಶ್ವದ ಸುತ್ತಮುತ್ತಲಿನ ಹಲವೆಡೆಯಿಂದ ಸುಮಾರು 12,000 ಜನರು ಈ ಅಸೆಂಬ್ಲಿಯ ಭಾಗವಾಗಿದ್ದರು. ಅದೇ ವೇಳೆ ಬ್ರಾಜಿಲ್ ಕೂಡಾ ಪರಿವರ್ತನೆಯ ಹಾದಿಯಲ್ಲಿತ್ತು.ಅದಕ್ಕಾಗಿ ನಡೆದ ಸಾರ್ವತ್ರಿಕ ಚುನಾವಣೆಗಳಲ್ಲಿ PT ಪಕ್ಷದ ಅಭ್ಯರ್ಥಿ ಲುಯಿಜ್ ಇನಾಸಿಯೊ ಲುಲಾ ಡಾ ಸಿಲ್ವಾ ಜಯಗಳಿಸಿದರು. ವರ್ಲ್ಡ್ ಸೊಸಿಯಲ್ ಫೊರಮ್,ಈ ವಿಶ್ವ ಸಾಮಾಜಿಕ ವೇದಿಕೆಯು ಪರ್ಯಾಯ ಭವಿಷ್ಯ ಅಭಿವೃದ್ಧಿಗೆ ತನ್ನ ಸ್ವಯಂ-ಜಾಗೃತಿಯ ಪ್ರಯತ್ನಗಳನ್ನು ಹಾಕಿತು.ಇದರ ಸಫಲತೆಗಾಗಿ ಹಲವು ವ್ಯಕ್ತಿಗಳು-ಸಂಘಟನೆಗಳು ವಿಭಿನ್ನ ರೀತಿಯಲ್ಲಿ ಭಾಗಿಯಾದವು.ಅಲ್ಲಿನ ಫಲಕ-ಪಟ್ಟಿಯೊಂದರಲ್ಲಿ: "ಪ್ರಜಾಪ್ರಭುತ್ವದ ಮರು ಆವಿಷ್ಕಾರ" ಎಂಬ ಘೋಷಣೆ ಮೊಳಗಿತ್ತು. ಈ "ಮರುಆವಿಷ್ಕಾರ"ವನ್ನು "ಅಮೂಲಾಗ್ರ, ತಲಸ್ಪರ್ಶಿಯಾದ ಸುಧಾರಣೆಗಳನ್ನು ಅಸ್ತಿತ್ವದಲ್ಲಿರುವ ವರ್ಗ,ಲಿಂಗ ಮತ್ತು ಜನಾಂಗೀಯ ಸಭಂಧಗಳಲ್ಲಿ ತಂದು ಅವು ಪೂರ್ಣಪ್ರಮಾಣದ ಪ್ರಜಾಪ್ರಭುತ್ವದ ಕಾರ್ಯಶೀಲತೆಗೆ ನಿಷಿದ್ದ ಹೇರಬಾರದೆಂಬುದೇ ಇದರ ಮೂಲಮಂತ್ರವಾಗಿತ್ತು".
ಮೂರನೆಯ WSF ಕೂಡಾ ಪೊರ್ಟೊ ಅಲೆಗ್ರಾದಲ್ಲಿ ಜನವರಿ 2003ರಲ್ಲಿ ಏರ್ಪಾಡಾಗಿತ್ತು. ಇದರೊಂದಿಗೆ ಸಮಾನಾಂತರವಾಗಿ ಹಲವು ಕಾರ್ಯಗಳನ್ನು ಆಯೋಜಿಸಲಾಗಿತ್ತು.ಉದಾಹರಣೆಗೆ ಲೈಫ್ ಆಫ್ಟರ್ ಕ್ಯಾಪ್ಟಲೈಜೇಶನ್ ಕಾರ್ಯಾಗಾರ,ಇದು ವಿವಿಧ ವಿಷಯಗಳ ಬಗ್ಗೆ ಚರ್ಚೆ ನಡೆಸಿತು.ಕಮ್ಯುನಿಷ್ಟ್ ರಹಿತ,ಬಂಡವಾಳಶಾಹಿ ರಹಿತ ವಿಷಯಗಳ ಗಹನ ಚರ್ಚೆ ನಡೆಸಲಾಯಿತು.ಇದರಲ್ಲಿ ವಿವಿಧ ಸಾಧ್ಯತೆಗಳನ್ನು ಸಾಮಾಜಿಕ,ರಾಜಕೀಯ,ಆರ್ಥಿಕ,ಸಂಪರ್ಕ ರಚನೆಗಳು ವಿಭಾಗದಲ್ಲಿ ಗುರುತಿಸುವ ಯತ್ನ ಮಾಡಲಾಯಿತು. ಇದರಲ್ಲಿನ ಪ್ರಮುಖ ಭಾಷಣಕಾರರಲ್ಲಿ ಅಮೆರಿಕನ್ ಭಾಷಾತಜ್ಞ ಮತ್ತು ರಾಜಕೀಯ ಕಾರ್ಯಕರ್ತ ನೊಯಮ್ ಚೊಮ್ಸಿಕಿ ಇದ್ದರು.
ನಾಲ್ಕನೆಯ WSF ಸಭೆಯು ಭಾರತದ ಮುಂಬೈನಲ್ಲಿ 2004ರ ಜನವರಿ 16 ರಿಂದ 21 ರ ವರೆಗೆ ನೆರವೇರಿತು. ಒಟ್ಟು ಜನರ ಹಾಜರಾತಿಯನ್ನು 75,000 ಎಂದು ಪರಿಗಣಿಸಲಾಗಿತ್ತು ಆದರೆ ಅದು ಕೇವಲ ಸಾವಿರಕ್ಕೆ ಸೀಮಿತವಾಗಿತ್ತು. ಈ ವೇದಿಕೆಯು ಅಂದು ಸಾಂಸ್ಕೃತಿಕ ವೈವಿಧ್ಯತೆಗೆ ಸಂಕೇತವಾಗಿತ್ತು. ಅಲ್ಲಿ ಅತ್ಯಂತ ಮಹತ್ವದ ನಿರ್ಣಯ ಮಂಡಿಸಿದ್ದೆಂದರೆ ಫ್ರೀ ಸಾಫ್ಟ್ ವೇರ್ ಮೇಲೆ,ಮುಕ್ತವಾಗಿ ಸಾಫ್ಟ್ ವೇರ್ ಬಳಕೆ ಇದರ ಉದ್ದೇಶವಾಗಿತ್ತು. ಆ WSF ನ 2004 ರ ವೇದಿಕೆಯಲ್ಲಿ ಜೊಸೆಫ್ ಸ್ಟಿಗ್ಲಿಜ್ ಪ್ರಮುಖ ಭಾಷಣಕಾರರಲ್ಲೊಬ್ಬರಾಗಿದ್ದರು.
ಐದನೆಯ ವರ್ಲ್ಡ್ ಸೊಸಿಯಲ್ ಫೊರಮ್ 2005 ರಲ್ಲಿ ಬ್ರಾಜಿಲ್ ನ ಪೊರ್ಟೊ ಅಲೆಗ್ರೆನಲ್ಲಿ ಜನವರಿ 26 ರಿಂದ 31 ರ ವರೆಗೆ ನಡೆಯಿತು. ವೇದಿಕೆಯಲ್ಲಿ ಒಟ್ಟು 155,000 ನೊಂದಾಯಿತ ಸದಸ್ಯರು ಭಾಗವಹಿಸಿದ್ದರು. ಅವರೆಲ್ಲರೂ ಬ್ರಾಜಿಲ್, ಅರ್ಜೈಂಟೈನಾ, ಯುನೈಟೆಡ್ ಸ್ಟೇಟ್ಸ್, ಉರುಗ್ವೆ,ಮತ್ತು ಫ್ರಾನ್ಸ್ ನಿಂದ ಬಂದಿದ್ದರು. ವೇದಿಕೆಯಲ್ಲಿ ಪಾಲ್ಗೊಂಡ ಹಲವರು ಪೊರ್ಟೊ ಅಲೆಗ್ರೆ ಮ್ಯಾನಿಫೆಸ್ಟೊವನ್ನು ಬಿಡುಗಡೆಗೊಳಿಸಿದರು.
ಆರನೆಯ ವರ್ಲ್ಡ್ ಸೊಸಿಯಲ್ ಫೊರಮ್ "ಪೊಲಿಸೆಂಟ್ರಿಕ್"ಆಗಿತ್ತು.ಇದು ಜನವರಿ 2006 ರಲ್ಲಿ ಕಾರಾಕಾಸ್ ನಲ್ಲಿ (ವೆನೆಜುಲಾ ಮತ್ತು ಬಾಮಕೊ (ಮಾಲಿ)ಯಲ್ಲಿ, ಮತ್ತು ಮಾರ್ಚ್ 2006 ರಲ್ಲಿ ಕರಾಚಿಯಲ್ಲಿ (ಪಾಕಿಸ್ತಾನ)ದಲ್ಲಿ ಅಯೋಜಿತವಾಗಿತ್ತು. ಕಾಶ್ಮೀರ್ ದಲ್ಲಿನ ಭೂಕಂಪದಿಂದಾಗಿ ಪಾಕಿಸ್ತಾನದಲ್ಲಿ ನಡೆದ ವೇದಿಕೆ ಕಾರ್ಯಕ್ರಮವನ್ನು ಮಾರ್ಚ್ ವರೆಗೆ ವಿಳಂಬಿಸಲಾಯಿತು,ಹೀಗಾಗಿ ಅದು ಇತ್ತೀಚಿಗೆ ನಡೆಯಿತು.
ಏಳನೆಯ ವರ್ಲ್ಡ್ ಸೊಸಿಯಲ್ ಫೊರಮ್ ಕೀನ್ಯದ ನೈರೊಬಿಯಾದಲ್ಲಿ ಜನವರಿ 2007 ರಲ್ಲಿ ಏರ್ಪಾಡಾಗಿತ್ತು. ಇದರಲ್ಲಿ 110 ದೇಶಗಳಿಂದ 1,400 ಸಂಘಟನೆಗಳು ಭಾಗವಹಿಸಿದ್ದವಲ್ಲದೇ 66,000 ನೊಂದಾಯಿತ ಸದಸ್ಯರ ಪಾಲ್ಗೊಳ್ಳುವಿಕೆಯಿಂದ ಇಲ್ಲಿಯ ವರೆಗೆ ನಡೆದ ಎಲ್ಲಾ WSF ಸಭೆಗಳಿಗಿಂತ ಜಾಗತಿಕವಾಗಿ ಕಂಡದ್ದು ಅತಿ ದೊಡ್ಡ ಎನ್ನಬಹುದು. ಇದನ್ನು 'ಒಂದು NGOಮೇಳ' ಎಂದು ಟೀಕಿಸಲಾಯಿತು.ಕೀನ್ಯ ಮತ್ತು ದಕ್ಷಿಣ ಆಫ್ರಿಕೆಯಲ್ಲಿನ ಜನರ ಚಳವಳಿಗಳು ಇದರಲ್ಲಿ ಪಾಲ್ಗೊಂಡ ಹಲವು NGO ಸರ್ಕಾರೇತರ ಸಂಘಟನೆಗಳ ವಿರುದ್ದ ಸಿಡೆದೆದ್ದು ತಮ್ಮ ಆಕ್ರೋಶ ವ್ಯಕ್ತಪಡಿಸಿದರು.ಈ ದೇಶಗಳ ಬಡವರನ್ನು ತೋರಿಸಿ ಅವರನ್ನು ಬಳಿಪಶುಗಳನ್ನಾಗಿಸಲಾಗುತ್ತದೆ ಎಂದು ಅವರು ಆಕ್ಷೇಪಿಸಿದರು.
ಎಂಟನೆಯ ವರ್ಲ್ಡ್ ಸೊಸಿಯಲ್ ಫೊರಮ್ ನ ಸಭೆ 2008 ರಲ್ಲಿ ನಿಗದಿತ ಸ್ಥಳದಲ್ಲಿ ನಡೆಯಲಿಲ್ಲ.ಆದರೆ ಜಾಗತಿಕವಾಗಿ ಸ್ಥಳೀಯ ಮತ್ತು ಇನ್ನಿತರ ಸಂಘಟನೆಗಳು ತಾವಿರುವಲ್ಲಿಯೇ ಜನವರಿ 26 ರಂದು ಕಾರ್ಯಪ್ರವೃತ್ತವಾಗಿದ್ದವು. ಅವುಗಳನ್ನು ಗ್ಲೊಬಲ್ ಕಾಲ್ ಫಾರ್ ಆಕ್ಷನ್ ಕ್ರಿಯಾಶೀಲತೆಗಾಗಿ ಜಾಗತಿಕ ಕರೆ,ಎಂದೂ ಹೆಸರಿಸಲಾಯಿತು.
ಅಮೆಜಾನ್ ಮಳೆಕಾಡಿನಲ್ಲಿರುವ ಬ್ರಾಜಿಲ್ ನ ಬೆಲೆಮ್ ನಗರದಲ್ಲಿ ಒಂಬತ್ತನೆಯ ವರ್ಲ್ಡ್ ಸೊಸಿಯಲ್ ಫೊರಮ್ ಸಭೆಯು 2009 ರ ಜನವರಿ 27 ರಿಂದ ಫೆಬ್ರವರಿ 1 ರ ವರೆಗೆ ನಡೆಯಿತು.
ಯುನೈಟೆಡ್ ನೇಶನ್ಸ್ ಸಂಯುಕ್ತ ರಾಷ್ಟ್ರ ಸಂಘವು 2001 ರಿಂದ UNESCOಪರವಾಗಿ WSF ಸಭೆಯಲ್ಲಿ ಪಾಲ್ಗೊಳ್ಳುತ್ತಿದೆ.ಈ ವೇದಿಕೆಯಿಂದ ಸಾಂಸ್ಥಿಕ ಉತ್ತಮ ಸಾಧನೆ ನಡೆದ ಬಗ್ಗೆ ಅದು ತನ್ನ ಮೆಚ್ಚುಗೆ ವ್ಯಕ್ತಪಡಿಸಿದೆ."ಪರಸ್ಪರ ಮಾತುಕತೆಗಳಿಗೆ ಪ್ರಧಾನ ಅವಕಾಶ ಮತ್ತು ಸಾರ್ವಜನಿಕ ಯೋಜನೆಗಳ ಸೂತ್ರ ನಿರ್ಮಿಸಲು ಅಗತ್ಯ ಯೋಚನಾಲಹರಿಯ ವಿಚಾರಧಾರೆಯ ಪ್ರಯೋಗಾಲಯ" ಇದನ್ನು "ಮುಂಬರುವ ಸಾಮಾಜಿಕ ಪ್ರಗತಿ ಮೇಲೆ ವಿಮರ್ಶಿಸಲಾಗುತ್ತದೆ.ಇದರೊಂದಿಗೆ ಸಮೃದ್ಧ,ಸಮಗ್ರತೆ,ನ್ಯಾಯ,ಶಾಂತಿ ಮತ್ತು ಮಾನವ ಹಕ್ಕುಗಳನ್ನು ಸಂಯೋಜಿಸಿ ಅದಕ್ಕೆ ವಿಶಾಲ ರೂಪ ನೀಡಲು ಈ ವೇದಿಕೆಯ ಸಭೆಗಳು ನೆರವಾಗಿವೆ.
ಪ್ರಾದೇಶಿಕ ಸಾಮಾಜಿಕ ವೇದಿಕೆಗಳು
ಇಲ್ಲಿ WSF ನ ಸಭೆಗಳು ಹಲವು ಪ್ರಾದೇಶಿಕ ಸಂಘಟನೆಗಳ ಉತ್ತೇಜನ ಮತ್ತು ಉತ್ಥಾನಕ್ಕೆ ಪ್ರೊತ್ಸಾಹಿಸಿದೆ,ಅವುಗಳಲ್ಲಿ ಪ್ರಾದೇಶಿಕ ಸಾಮಾಜಿಕ ವೇದಿಕೆಗಳು, ಅದರಲ್ಲಿ ಅಮೆರಿಕಾಸ್ ಸೊಸಿಯಲ್ ಫೊರಮ್,ಯುರೊಪಿಯನ್ ಸೊಸಿಯಲ್ ಫೊರಮ್, ಏಶಿಯನ್ ಸೊಸಿಯಲ್ ಫೊರಮ್,ಮೆಡಿಟೇರಿಯನ್ ಸೊಸಿಯಲ್ ಫೊರಮ್ ಮತ್ತು ಸದರ್ನ್ ಆಫ್ರಿಕಾ ಸೊಸಿಯಲ್ ಫೊರಮ್. ಅದಲ್ಲದೇ ಇದೇ ಮಾದರಿಯಲ್ಲಿ ಹಲವು ಸ್ಥಳೀಯ ಮತ್ತು ರಾಷ್ಟ್ರೀಯ ಸಾಮಾಜಿಕ ವೇದಿಕೆಗಳಿವೆ.ಉದಾಹರಣೆಗೆ ಇಟಾಲಿಯನ್ ಸೊಸಿಯಲ್ ಫೊರಮ್, ಇಂಡಿಯಾ ಸೊಸಿಯಲ್ ಫೊರಮ್, ಲೈವರ್ ಪೂಲ್ ಸೊಸಿಯಲ್ ಫೊರಮ್ ಬಾಸ್ಟನ್ ಸೊಸಿಯಲ್ ಫೊರಮ್. ಮೊಟ್ಟ ಮೊದಲ ಬಾರಿಗೆ ಯುನೈಟೆಡ್ ಸ್ಟೇಟ್ಸ್ ಸೊಸಿಯಲ್ ಫೊರಮ್ ಸಭೆಯನ್ನು ಅಟ್ಲಾಂಟಾ ದಲ್ಲಿ ಜೂನ್ 2007ರಲ್ಲಿ ಆಯೋಜಿಸಲಾಗಿತ್ತು. ಅಂದರೆ 2010 ರಲ್ಲಿ ಡೆಟ್ರೊಯಿಟ್, ಮಿಶಿಗನ್, ಯುನೈಟೆಡ್ ಸ್ಟೇಟ್ಸ್ ಸೊಸಿಯಲ್ ಫೊರಮ್ ವೇದಿಕೆ ಸಭೆಯನ್ನು ಜೂನ್ 22–26 ರ ವರೆಗೆ ಆಯೋಜಿಸಿ ನಡೆಸಿತು.
ಪ್ರಾದೇಶಿಕ ವೇದಿಕೆಗಳ ಸಭೆಗಳು ನೈಋತ್ಯದಲ್ಲಿ ಏರ್ಪಾಡಾಗಿದ್ದವು,ಅದೇ ರೀತಿ ಯುನೈಟೆಡ್ ಸ್ಟೇಟ್ಸ್ ನ ಪ್ರಾದೇಶಿಕತೆಗಳಾದ ವಾಯವ್ಯ, ಈಶಾನ್ಯ, ಮಧ್ಯಪ್ರಾಚ್ಯ ಮತ್ತುಆಗ್ನೇಯ ಗಳಲ್ಲಿ ಸಭೆಗಳು ನಡೆದವು. ಅದಲ್ಲದೇ ಕೆನಡಿಯನ್ ಸೊಸಿಯಲ್ ಫೊರಮ್ ಜೂನ್ 2010 ರಲ್ಲಿ ತನ್ನ ಕಾರ್ಯಕ್ರಮ ಪಟ್ಟಿ ರೂಪಿಸಿತ್ತು.
ಬಹುತೇಕ ಎಲ್ಲಾ ಸಾಮಾಜಿಕ ವೇದಿಕೆಗಳು WSF ಚಾರ್ಟರ್ ಆಫ್ ಪ್ರಿನ್ಸಿಪಲ್ಸ್ ಮೇಲೆಯೇ ತಮ್ಮ ವರ್ಲ್ಡ್ ಸೊಸಿಯಲ್ ಫೊರಮ್ ನಡಿ ನಡೆದುಕೊಳ್ಳುತ್ತವೆ.
(NGOs) ಸರ್ಕಾರೇತರ ಸಂಸ್ಥೆಗಳ ಪಾತ್ರ
ಈ WSF ಇತ್ತೀಚಿಗೆ ಜನರ ಚಳವಳಿಯನ್ನು ಸ್ಥಗಿತಗೊಳಿಸಿ ಈ NGO ಗಳು ಸರ್ಕಾರೇತರ ಸಂಸ್ಥೆಗಳಿಗೆ ಮಣೆ ಹಾಕುತ್ತಿದೆ, ಎಂದು ಜನರು ಇದರ ವಿರುದ್ದ ತಮ್ಮ ಆಕ್ರೋಶ ವ್ಯಕ್ತಪಡಿಸಿದ್ದಾರೆ.ಬಡಜನರನ್ನು ಹೊರಗಿಟ್ಟು ಇವರಿಗೆ ಆದ್ಯತೆ ದೊರೆಯುತ್ತಿರುವ ಬಗ್ಗೆ ಕಳವಳ ವ್ಯಕ್ತವಾಗಿದೆ. ಜಗತ್ತಿನ ಬಡವರಲ್ಲಿನ ಬಡವರ ಚಳವಳಿಗಳನ್ನು ಹತ್ತಿಕ್ಕಲಾಗಿದೆ.ಉದಾಹರಣೆಗೆ ಆಫ್ರಿಕಾದಂತಹ ದೇಶಗಳು ವಾದಿಸುವಂತೆ ತಮ್ಮನ್ನು ಈ ವೇದಿಕೆ ಸಂಪೂರ್ಣವಾಗಿ ನಿರ್ಲಕ್ಷಿಸಿ ದೂರ ಇಟ್ಟಿದೆ ಎಂದು ಹೇಳಿವೆ.ಕೀನ್ಯ ಮತ್ತು ದಕ್ಷಿಣ ಆಫ್ರಿಕಾ ಗಳಲ್ಲಿ ಈ NGO ಗಳು ತಮ್ಮ ಹೆಸರಲ್ಲಿ ವಂತಿಗೆ ಸಂಗ್ರಹಿಸಿ ನಮ್ಮನ್ನು ತೋರಿಸಿ ತಾವು ಮುಚ್ಚಿಕೊಳ್ಳುತ್ತಿವೆ ಎಂದೂ ಅವರು ದೂರಿದ್ದಾರೆ.ಆಫ್ರಿಕಾದ ಪ್ರಾಬಲ್ಯ ಮತ್ತು ಅದರ ಪ್ರಾತಿನಿಧ್ಯಕ್ಕೆ ಬೆಲೆ ನೀಡದಿದ್ದುದು ಒಂದು ನಿರ್ಲಕ್ಷ್ಯ ಧೋರಣೆ ಎನ್ನಲಾಗಿದೆ. ಅಷ್ಟೇ ಅಲ್ಲದೇ ಈ NGO ಗಳು ತೀರ ಕೆಳವರ್ಗದ ವರೆಗಿನ ಚಳವಳಿಗಳಲ್ಲಿ ಮೂಗು ತೂರಿಸಿ ಈ ವೇದಿಕೆಯಲ್ಲಿ ತಮ್ಮ ಪ್ರದರ್ಶನಕ್ಕೆ ಮುಂದಾಗಿವೆ.ಅಲ್ಲಿ ತಮ್ಮ ಪ್ರಭಾವ ಬೀರುವುದೊಂದೇ ಅವುಗಳ ಉದ್ದೇಶ ಎಂದು ವಾದಿಸಲಾಗುತ್ತದೆ.
ಪ್ರಜಾಪ್ರಭುತ್ವ
ಜೈ ಸೆನ್ ಅವರ ಪ್ರಕಾರ"ಹಲವು ಕಾರ್ಪೊರೇಟ್ ರಚನೆಗಳಲ್ಲಿ ಇಂತಹ ಬಾಗಿಲು ಕಾಯುವ ಕೆಲಸ ಸಾಮಾನ್ಯವೆನಿಸಿದೆ.ಕೇವಲ ಸಡಿಳು ನೀತಿ ನಿಯಮಗಳ ಮೂಲಕ ಅಷ್ಟೇ ಅಲ್ಲ 'ಈ ರಚನಾ ನಿರ್ಮತಿಯಲ್ಲಿನ ದೋಷಪೂರಿತ ಸೂತ್ರಗಳೂ'ಇದರಲ್ಲಿ ತಮ್ಮ ಪಾಲು ಪಡೆದಿವೆ.ಕೇವಲ ಗೋಚರ ನಾಯಕತ್ವ ಇಂತಹ ಕಾನೂನು ನಿಯಮಾವಳಿಗಳನ್ನು ಗಾಳಿಗೆ ತೂರುತ್ತದೆ.ಅಲ್ಲದೇ ಈ ವೇದಿಕೆಗೆ ಯಾರು ಯೋಗ್ಯರೆನ್ನುವುದನ್ನು ಅದು ಎಗ್ಗಲ್ಲಿದೇ ಹೆಸರಿಸುತ್ತದೆ,ಬಡಪಾಯಿಗಳು ಇದರ ಮೂಕ ಪ್ರೇಕ್ಷಕರಷ್ಟೇ ಆಗಲು ಸಾಧ್ಯವಾಗಿದೆ."
ರೇಸ್(ಜನಾಂಗೀಯತೆಯ ವರ್ಗ)
ಮತ್ತೆ ಜೈ ಸೆನ್ ಹೇಳುವಂತೆ ಈ ವೇದಿಕೆ "ಕೇವಲ ವಯಸ್ಸಾಗುತ್ತಿರುವ ಪುರುಷರ ನೇತೃತ್ವದಲ್ಲಿ ನಡೆಯುತ್ತಿದೆ,ಬಹುತೇಕ ಬಿಳಿಯರು ಅಥವಾ ಗೌರವಪೂರ್ವಕವದ ಬಿಳಿಯರು,ಮಧ್ಯಮ ಮತ್ತು ಮೇಲ್ಜಾತಿಯ ಮತ್ತು ವರ್ಗದ ವಿಶ್ವದಲ್ಲಿ ಉತ್ತಮ ನೆಲೆ ಕಂಡವರಿಗೆ ಮಾತ್ರ ಇದು ಜಾಗ ಒದಗಿಸುತ್ತಿದೆ."
2001 ರ ಮೊನ್ಸೊಂಟೊ ಪ್ರಕರಣ
ಈ WSF ವೇದಿಕೆಯಲ್ಲಿ ಹಾಜರಾಗುವ ಕಾರ್ಯಕರ್ತರ ಕಾರ್ಯಚಟುವಟಿಕೆಗಳ ಬಗ್ಗೆ ವ್ಯಾಪಕ ಟೀಕೆ ಕೇಳಿ ಬರುತ್ತಿದೆ.ಉದಾಹರಣೆಗೆ WSF 2001 ರಲ್ಲಿ ಅನುವಂಶೀಯವಾಗಿ ಸುಧಾರಿತ ಮೊನ್ಸೊಂಟೊ ಕಂಪನಿಯ ಸಸ್ಯಗಳ ಪ್ರಾತ್ಯಕ್ಷಿಕೆಯನ್ನು ಕಾರ್ಯಕರ್ತರು ದಾಳಿ ನಡೆಸಿ ಅದನ್ನು ನಾಶಪಡಿಸಿದರು.
ಬಾಹ್ಯ ಕೊಂಡಿಗಳು
ವರ್ಗ:ಜಾಗತೀಕರಣ ವಿರೋಧಿ ವರ್ಗ:ಪೊಲಿಟಿಕಲ್ ಕಾಂಗ್ರೆಸ್ಸಿಸ್ ವರ್ಗ:ಸಾಮಾಜಿಕ ವೇದಿಕೆ
ಚೂಡಿ ಪೂಜೆ
ಶ್ರಾವಣ ಮಾಸ ಸಮೀಪಿಸುತ್ತಿದ್ದಂತೆ ಮುತ್ತೈದೆ ಸ್ತ್ರೀಯರಿಗೆ ಏನೋ ಖುಷಿ, ಸಂಭ್ರಮ. ಶ್ರಾವಣ ಮಂಗಳವಾರ ಮತ್ತು ಶುಕ್ರವಾರದ ವ್ರತಗಳು, ವರಮಹಾಲಕ್ಷ್ಮೀ ವ್ರತ, ನಾಗರ ಪಂಚಮಿ, ನೂಲ ಹುಣ್ಣಿಮೆ, ಅಷ್ಟಮಿಗಳಂತಹ ಸಾಲಾಗಿ ಬರುವ ಹಬ್ಬಗಳು, ತಯಾರಿಸುವ ವಿವಿಧ ಭಕ್ಷಗಳು, ಹೀಗೆ ಬಿಡುವಿಲ್ಲದ ಕೆಲಸಗಳಿಂದ ವ್ಯಸ್ತರಾದರೂ ವರ್ಷದಿಂದ ವರ್ಷಕ್ಕೆ ಅವರ ಸಂಭ್ರಮ, ಉತ್ಸಾಹ ಜಾಸ್ತಿಯಾಗುವುದೇ ವಿನಃ ಕಡಿಮೆಯಾಗುವುದಿಲ್ಲ. ಶ್ರಾವಣ ಮಾಸವನ್ನು ಮಹಿಳೆಯರ ಮಾಸ ಎಂದು ಕರೆದರೂ ತಪ್ಪಾಗದು.
ಶ್ರಾವಣ ಮಾಸದ ಕೇಂದ್ರ ಬಿಂದು ಚೂಡಿ ಪೂಜೆ. ಶ್ರಾವಣ ಮಾಸದ ಶುಕ್ರವಾರ ಮತ್ತು ಆದಿತ್ಯವಾರ ತುಳಸಿ ಮತ್ತು ಹೊಸ್ತಿಲಿಗೆ ಮಾಡುವ ಪೂಜೆಯೇ ಈ ಚೂಡಿ ಪೂಜೆ.
ಚೂಡಿ
ಮಳೆಗಾಲದಲ್ಲಿ ಗದ್ದೆ ಬದುವಿನಲ್ಲಿ, ಮಣ್ಣಿನ ಗೋಡೆಗಳಲ್ಲಿ ಯತೇಚ್ಛವಾಗಿ ಬೆಳೆಯುವ ಗರಿಕೆ, ಆರತಿ, ಮಾಜ್ರಾ ನಾಂಕುಟ(ಬೆಕ್ಕಿನ ಉಗುರು), ಕಾಯ್ಳೆ ದೊಳೊ(ಕಾಗೆ ಕಣ್ಣು), ಅನ್ವಾಳಿ, ಲಾಯೆ ಮಾಡ್ಡೋ, ಗಾಂಟೆ ಮಾಡ್ಡೊ ಎಂಬ ತರಹವಾರಿ ಸಣ್ಣ ಸಣ್ಣ ಗಿಡಗಳು. ರತ್ನಗಂಧಿ, ಶಂಖ ಪುಷ್ಪ, ಕಣಗಿಲೆ, ಕರವೀರ, ರಥದ ಹೂ, ಗೌರಿ ಹೂ ಇಂತಹುದೇ ಮೊದಲಾದ ಹೂಗಳನ್ನು ಕಲಾತ್ಮಕವಾಗಿ ಜೋಡಿಸಿ ಬಾಳೆ ನಾರಿನಲ್ಲಿ ಕಟ್ಟಿದ ಸೂಡಿಯೇ ಈ ಚೂಡಿ. ಸೂಡಿ ಎಂಬುದೇ ಆಡು ಭಾಷೆಯಲ್ಲಿ ಕ್ರಮೇಣವಾಗಿ ಚೂಡಿ ಆಗಿರಬಹುದು.
ನಮ್ಮ ಬಾಲ್ಯದಲ್ಲಿ ಈ ಎಲ್ಲ ಗಿಡ, ಹೂಗಳನ್ನು ಅಮ್ಮಂದಿರಿಗೆ ತಂದು ಕೊಡುವ ಕೆಲಸ ಮಕ್ಕಳಾದ ನಮ್ಮದಾಗಿತ್ತು. ಈಗ ಹೇಳಿದರೆ ತರುವ ಮಕ್ಕಳು ಇಲ್ಲ, ಗದ್ದೆಯೇ ವಿರಳವಾಗಿರುವಾಗ, ಬದು ಎಲ್ಲಿಂದ, ಮಣ್ಣಿನ ಗೋಡೆಗಳೂ ಇಲ್ಲ. ಬಹುತೇಕ ಮಹಿಳೆಯರು ಕೆಲಸಕ್ಕೆ ಹೋಗುವ ಕಾರಣ ಅವರಿಗೆ ಇದನ್ನೆಲ್ಲಾ ಹುಡುಕಿ ತರುವ ಸಮಯ ಮತ್ತು ವ್ಯವಧಾನ ಎರಡೂ ಇಲ್ಲ.
ಈಗ ಮಾರ್ಕೆಟ್‌ನಲ್ಲಿ ಚೂಡಿಗೆ ಬೇಕಾದ ಎಲ್ಲ ಸಾಮಾಗ್ರಿಗಳು ಸಿಗುತ್ತವೆ, ಕಟ್ಟಿ ತಯಾರಿರುವಂತಹ ಚೂಡಿಯೂ ಸಿಗುತ್ತವೆ. ಕಟ್ಟುವ ಉತ್ಸಾಹ, ಸಮಯ, ವ್ಯವಧಾನ ಇರುವವರು ತಂದು ಕಟ್ಟುತ್ತಾರೆ. ಉಳಿದವರು ತಯಾರಿರುವ ಚೂಡಿ ತಂದು ಪೂಜಿಸುತ್ತಾರೆ.
ಚೂಡಿ ಪೂಜೆ
ಪೂಜೆಯ ದಿನ ಬೆಳಿಗ್ಗೆ ಮನೆಯನ್ನು ಗುಡಿಸಿ ಸಾರಿಸಿ ಸ್ವಚ್ಛ ಮಾಡಿ, ತಲೆಗೆ ಸ್ನಾನ ಮಾಡಿ ಶುಭ್ರರಾಗಿ, ಒಳ್ಳೆಯ ಸೀರೆ ಉಟ್ಟು, ಜಿ.ಎಸ್.ಬಿ. ಮಹಿಳೆಯರ ಪ್ರಸಿದ್ಧ ಆಭರಣವಾದ ಮಂಗಳಸೂತ್ರ (ಜಿ.ಎಸ್.ಬಿ. ಮಹಿಳೆಯರಿಗೆ ಎರಡು ಪ್ರತ್ಯೇಕ ತಾಳಿಸರ ಒಂದು ತಾಯಿ ಮನೆದ್ದು, ಇನ್ನೊಂದು ಪತಿಮನೆದ್ದು) ಧರಿಸಿ, ಸಂಭ್ರಮದಿಂದ ಸುಂದರವಾಗಿ ತಯಾರಾಗುತ್ತಾರೆ. ತುಳಸಿ ಮುಂದೆ ಮತ್ತು ಹೊಸ್ತಿಲಿಗೆ ಸುಂದರ ರಂಗವಲ್ಲಿಯ ಚಿತ್ತಾರ ಬಿಡಿಸುತ್ತಾರೆ. ಪೂಜೆ ಆಗುವ ತನಕ ಅಕ್ಕಿಯಿಂದ ತಯಾರಿಸಿದ  ತಿನಿಸುಗಳನ್ನು ತಿನ್ನಬಾರದು. ನಂತರ ಪೂಜೆಗೆ ಅಣಿ ಮಾಡಿಕೊಳ್ಳುತ್ತಾರೆ.
ಜೋಡಿಸಿಟ್ಟ ಪೂಜಾ ಸಾಮಾಗ್ರಿಗಳನ್ನು ತುಳಸಿ ಮುಂದೆ ಇಟ್ಟು ಕಲಶ ತುಂಬಿ, ಅರಶಿನ, ಕುಂಕುಮ ತುಳಸಿಗೂ ಹಚ್ಚಿ ತಾವೂ ಹಚ್ಚಿಕೊಂಡು, ಮಾಂಗಲ್ಯಕ್ಕೂ ಹಚ್ಚುತ್ತಾರೆ. ದೀಪ ಹಚ್ಚಿ, ಧೂಪ, ಆರತಿ ಬೆಳಗಿ, ಹಣ್ಣು ಕಾಯಿ ಮಾಡಿ, ತಂದ ಭಕ್ಷಗಳ ನೈವೇದ್ಯ ಮಾಡಿ ಪೂಜೆ ಮಾಡುತ್ತಾರೆ. ಕೈಯಲ್ಲಿ ಅಕ್ಷತೆ ತೆಗೆದುಕೊಂಡು ತುಳಸಿಗೂ, ಮೇಲೆ ಸೂರ್ಯನಿಗೂ ಹಾಕಿ ತುಳಸಿ ಸ್ತೋತ್ರ ಹೇಳುತ್ತಾ, ಐದು ಪ್ರದಕ್ಷಿಣೆ ಹಾಕುತ್ತಾರೆ.
ಸಾಧಾರಣವಾಗಿ ಈ ಚೂಡಿ ಪೂಜೆಯನ್ನು ಅತ್ತೆ, ಸೊಸೆ, ಓರಗಿತ್ತಿಯರು ಸೇರಿ ಮಾಡುವುದು ಪದ್ಧತಿ. ಪರವೂರಿನಲ್ಲಿರುವವರು ಪ್ರತ್ಯೇಕವಾಗಿ ಮಾಡುತ್ತಾರೆ.
ದೇವಸ್ಥಾನಗಳಿಗೆ ಚೂಡಿ ಅರ್ಪಣೆ
ಕುಲದೇವರ ಆಲಯಕ್ಕೆ ಮತ್ತು ಗ್ರಾಮದೇವಸ್ಥಾನಕ್ಕೆ ಭೇಟಿ ನೀಡಿ ದೇವರಿಗೆ ಚೂಡಿ ಸಮರ್ಪಿಸುವುದು ಕ್ರಮ. ಅನುಕೂಲವಿದ್ದವರು ಎಲ್ಲಾ ದೇವಸ್ಥಾನಗಳಿಗೂ (ಮುಖ್ಯವಾಗಿ ದೇವಿ ದೇವಸ್ಥಾನ) ಭೇಟಿ ನೀಡಿ ಚೂಡಿ ಸಮರ್ಪಿಸುತ್ತಾರೆ.
ಚೂಡಿ ವಿನಿಮಯ
ಪೂಜೆಯ ನಂತರ ಪೂಜಿಸಿದ ಚೂಡಿಯನ್ನು ಒಬ್ಬರು ಇನ್ನೊಬ್ಬರಿಗೆ ಕೊಡುವ ಕ್ರಮ ಇದೆ. ಮೊದಲಿಗೆ ಕಿರಿಯರು ಹಿರಿಯರಿಗೆ ಕುಂಕುಮ ಹಚ್ಚಿ ಚೂಡಿ ಮತ್ತು ವೀಡೊ ನೀಡಿ ನಮಸ್ಕಾರ ಮಾಡುತ್ತಾರೆ. ಹಿರಿಯರು ಕಿರಿಯರಿಗೆ ಆಶೀರ್ವಾದ ನೀಡಿ, ತಾವು ಪೂಜಿಸಿದ ಚೂಡಿಯನ್ನು ಕುಂಕುಮ ಹಚ್ಚಿ ಕಿರಿಯರಿಗೆ ನೀಡುತ್ತಾರೆ‌.
ಊರಿನಲ್ಲಿ ಇರುವ ನೆಂಟರಿಷ್ಟರು, ಆಪ್ತರ ಮನೆಗೆ ಹೋಗಿ ಚೂಡಿ ನೀಡುವ ಕ್ರಮವೂ ಇದೆ, ಸಾಮಾನ್ಯವಾಗಿ ಕಿರಿಯರು ಹಿರಿಯರ ಮನೆಗೆ ಹೋಗುತ್ತಾ~}ನವ
ವಧುವಿನ ಹೊಸ ಚೂಡಿ
ಮದುವೆಯಾದ ಮೊದಲ ವರ್ಷದ ವಧುವಿಗೆ ಅತ್ತೆ ಮನೆ, ತವರು ಮನೆ ಎರಡೂ ಕಡೆ ಚೂಡಿ ಪೂಜೆಯನ್ನು ವಿಜೃಂಭಣೆಯಿಂದ ಮಾಡುತ್ತಾರೆ. ಎಲ್ಲರಿಗೂ ಅನುಕೂಲವಾಗುವ ಒಂದು ದಿನ ನಿಗದಿ ಮಾಡಿ, (ಶುಕ್ರವಾರ ಅಥವಾ ಭಾನುವಾರ) ನೆಂಟರಿಷ್ಟರು, ಆಪ್ತರು, ಸ್ನೇಹಿತರು ಎಲ್ಲರನ್ನೂ ಆಹ್ವಾನಿಸುತ್ತಾರೆ, ಎಲ್ಲರೂ ಕೂಡಿ ಚೂಡಿ ಪೂಜೆ ಮಾಡುತ್ತಾರೆ. ಪೂಜೆಯ ನಂತರ ತಾವು ಪೂಜಿಸಿದ ಚೂಡಿಯನ್ನು ವಿನಿಮಯ ಮಾಡಿಕೊಳ್ಳುತ್ತಾರೆ. ನವವಧುವಿಗೆ ಮೊದಲ ಚೂಡಿಗೆ ಪತಿ ಉಡುಗೊರೆ ಕೊಡುವ ಕ್ರಮ ಇದೆ. ಕೆಲವು ಕುಟುಂಬಗಳಲ್ಲಿ ಅತ್ತೆ, ಅಮ್ಮ, ಬಂದವರೆಲ್ಲರೂ ಉಡುಗೊರೆ ಕೊಡುವುದೂ ಇದೆ. ಪೂಜೆಯ ನಂತರ ಸುಗ್ರಾಸ ಭೋಜನದ ವ್ಯವಸ್ಥೆಯೂ ಇರುತ್ತದೆ.
ಹಿರಿಯರಿಗೆ ಗೌರವ
ಅನಾದಿಕಾಲದಿಂದ ನಮ್ಮ ಹಿರಿಯರು ಆರಂಭಿಸಿ, ಪಾಲಿಸಿ, ಬೆಳೆಸಿಕೊಂಡು ಬಂದಂತಹ ಈ ಸಂಪ್ರದಾಯ ಮುಂದಿನ ಪೀಳಿಗೆಯವರು ಮುಂದುವರಿಸಿಕೊಂಡು ಹೋಗುವರೇ? ಎಂಬುದು ಈಗ ನಮ್ಮ ಮುಂದಿರುವ ಪ್ರಶ್ನೆ. ನಮ್ಮ ಸಂಪ್ರದಾಯಕ್ಕೆ ದಕ್ಕೆ ಬರದಂತೆ ಮುಂದುವರಿಸಿಕೊಂಡು ಹೋದರೆ ಅದೇ ನಾವು ನಮ್ಮ ಹಿರಿಯರಿಗೆ ಕೊಡುವ ಗೌರವ ಅಲ್ಲವೇ.
ಉಲ್ಲೇಖ
ವರ್ಗ:ಕರಾವಳಿಯ ಆಚರಣೆಗಳು
ಅರಿಕಮೇಡು
ಅರಿಕಮೇಡು ಭಾರತ ಮತ್ತು ರೋಮ್‍ಗಳ ನಡುವೆ ವ್ಯಾಪಾರ ನಡೆಸುತ್ತಿದ್ದ ಒಂದು ಪಟ್ಟಣವಾಗಿತ್ತೆಂದು ಅಲ್ಲಿ ದೊರೆತ ಮಣ್ಣಿನ ಪಾತ್ರೆಗಳು, ಬೆಲೆಯುಳ್ಳ ಕಲ್ಲಿನ ಮುದ್ದೆಗಳು ಮುಂತಾದುವುಗಳಿಂದ ನಿರ್ಧರಿಸಬಹುದು.
ಇತಿವೃತ್ತ
ಅರಿಕಮೇಡು : ಪಾಂಡಿಚೇರಿಯ ದಕ್ಷಿಣಕ್ಕೆ ಎರಡು ಮೈಲಿ ದೂರದಲ್ಲಿ ಸಮುದ್ರತೀರದಲ್ಲಿ ಪೆರಿಪಸ್ ಆಫ್ ದಿ ಎರಿಥ್ರಿಯನ್ ಸೀ (ಪ್ರ ಶ.60-100) ಎಂಬ ಗ್ರಂಥದಲ್ಲಿ ಬರುವ ಪೊಡೊಕಿ, ಬಹುಶಃ ಇದೇ ಊರು ಆಗಿರಬೇಕೆಂದು ವಿದ್ವಾಂಸರ ಊಹೆ. ಮೇಡು ಎಂದರೆ ದಿನ್ನೆ, ಅರಿಯಾನ್ಕುಪ್ಪಂ ನದಿಯ ಮೇಲಿರುವುದರಿಂದ ಇದಕ್ಕೆ ಅರಿಕಮೇಡು ಎಂಬ ಹೆಸರು ಬಂದಂತೆ ತೋರುವುದು. ಇದು ಭಾರತ ಮತ್ತು ರೋಮ್‍ಗಳ ನಡುವೆ ವ್ಯಾಪಾರ ನಡೆಸುತ್ತಿದ್ದ ಒಂದು ಪಟ್ಟಣವಾಗಿತ್ತೆಂದು ಅಲ್ಲಿ ದೊರೆತ ಮಣ್ಣಿನ ಪಾತ್ರೆಗಳು, ಬೆಲೆಯುಳ್ಳ ಕಲ್ಲಿನ ಮುದ್ದೆಗಳು ಮುಂತಾದುವುಗಳಿಂದ ನಿರ್ಧರಿಸಬಹುದು. ವೆಜಂಟಿಲ ಡಿ.ಜೆವೇವುಡಿಬ್ರಿಲ ಮತ್ತು ಪಾಂಡಿಚೇರಿಯ ಎಲ್. ಫೌಜೆಕ್ಸ್ ಮತ್ತು ಆರ್.ಸುರ್ತೀವು ಮೊದಲಾದವರು ಅರಿಕಮೇಡುವಿನಲಿಯ ಅವಶೇಷಗಳ ಪ್ರಾಚೀನತೆ ಮತ್ತು ಮಹತ್ವವನ್ನು ಬೆಳಕಿಗೆ ತಂದರು. ಆರ್. ಮಾರ್ಟಿಮರ್ ವ್ಹೀಲರ್ 1944ರಲ್ಲಿ ಪಾಂಡಿಚೇರಿಗೆ ಹೋದ ವೇಳೆಯಲ್ಲಿ ಇಟಲಿಯ ಹೊಳೆಯುವ ಕೆಂಪು ಮಡಕೆಯ ಚೂರುಗಳು ಅರಿಕಮೀಡಿನ ಅವಶೇಷಗಳಲಿದ್ದುದನ್ನು ನೋಡಿ ಅವುಗಳ ಸಹಾಯದಿಂದ ಅರಿಕಮೀಡಿನ ಪ್ರಾಚೀನತೆಯನ್ನು ನಿರ್ಧರಿಸಲು 1945-46ರಲ್ಲಿ ಆ ಸ್ಥಳದ ಉತ್ಖನನವನ್ನು ಕೈಗೊಂಡ. ಆ ಊರಿನಲ್ಲಿ ವಸಾಹತು ಯಾವ ಪ್ರಕಾರದ್ದಿತ್ತು ಮತ್ತು ಅದು ರೋಮ್ ಮತ್ತು ಇತರ ದೇಶಗಳೂಡನೆ ಯಾವ ರೀತಿಯ ಸಂಬಂಧವನ್ನಿಟ್ಟುಕೊಂಡಿತ್ತೆಂಬುದನ್ನು ಕಂಡುಹಿಡಿಯುವುದೇ ಆ ಅನ್ವೇಷಣೆಯ ಉದ್ದೇಶವಾಗಿತ್ತು.
ಅರಿಕಮೇಡು ವಿಶೇಷತೆ
ಭಾರತದಿಂದ ಪಾಶ್ಚಾತ್ಯ ರಾಷ್ರಗಳಿಗೆ ಮೆಣಸು ಮತ್ತು ತೆಳುವಾದ ಬಟ್ಟೆ, ಆಮೆಯ ಚಿಪ್ಪು. ಹಸ್ತಿದಂತ ಮತ್ತು ರೇಷ್ಮೆ ಇವು ಹೋಗಿ ಆ ರಾಷ್ಟ್ರಗಳಿಂದ ಹವಳ, ಸೀಸ, ತಾಮ್ರ, ಗಾಜು ಪಾತ್ರೆಗಳು, ಮದ್ಯ ಮತ್ತು ನಾಣ್ಯ ಮೊದಲಾದವುಗಳು ಬರುತ್ತಿದ್ದುವು. ಈ ಪ್ರಕಾರ ರಫ್ತಾಗುವ ಮತ್ತು ಆಮದು ಮಾಡಿ ಕೊಳ್ಳುವ ವ್ಯವಹಾರ ಹಲವುಶತಮಾನಗಳಿಂದ ನಡೆದೇ ಇತ್ತು. ಅದು ಈ ಊರಲ್ಲಿ ಪ್ರ.ಶ.50ರ ಸುಮಾರಿಗೆ ನಡೆಯಿತೆಂದು ವ್ಹೀಲರ್ ನಿಶ್ಚಯಿಸಿದ್ದಾನೆ. ಪ್ರ ಶ. ಒಂದನೆಯ ಶತಮಾನದಲ್ಲಿ ಈ ಊರಲ್ಲಿ ತೆಳ್ಳನೆಯ ಬಟ್ಟೆಗಳಿಗೆ ಬಣ್ಣಹಾಕುವ, ಮಣಿಗಳನ್ನು ತಯಾರಿಸುವ ಉದ್ಯೋಗಗಳು ಪ್ರಚಲಿತವಿದ್ದುವೆಂದು ಅಲ್ಲಿ ದೊರೆತ ಅವಶೇಷಗಳಿಂದ ನಿರ್ಧರಿಸಲಾಗಿದೆ. ಗ್ರೀಸ್, ರೋಮ್‍ಗಳಿಂದ ಬಂದ ಮುದ್ರೆಯನ್ನೊಳ ಗೊಂಡ ಹಳಕಲ್ಲುಗಳು, ಅರಿಟೈನ್ ಮಣ್ಣಿನ ಪಾತ್ರೆಗಳು, ಗುಂಡುತಳದ ಮಣಿನ ತಟ್ಟೆಗಳು, ಮದ್ಯ ತುಂಬಿಡಲು ಉಪಯೋಗಿ ಸುತ್ತಿದ್ದ ಮಣ್ಣಿನ ಎರಡು ಹಿಡಿಯ ಜಾಡಿಗಳು (ಆಂಪೋರ), ಮೆಡಿಟರೇನಿಯನ್ ಪ್ರದೇಶದೂಡನೆ ಭಾರತಕ್ಕೆ ಇದ್ದ ವಾಣಿಜ್ಯ ಸಂಪರ್ಕವನ್ನು ಸೂಚಿಸುತ್ತವೆ. ಪರದೇಶದಿಂದ ಬಂದ ಕೆಲವು ಮಣ್ಣಿನ ಪಾತ್ರೆಗಳ ಮೇಲೆ ಬ್ರಾಹ್ಮೀ ಅಕ್ಷರಗಳೂ ಇವೆ. ಪ್ರ ಶ. 1-2ನೆಯ ಶತಮಾನಗಳಲ್ಲಿ ಅರಿಕಮೀಡಿನಲ್ಲಿ ಇದ್ದ ಗ್ರೀಕ್-ರೊಮ್ ವ್ಯಾಪಾರಿಗಳ ವಸಾಹತು, ನದಿಯ ಆಘಾತಕ್ಕೆ ಒಳಗಾಗಿ ನಾಶವಾದಂತೆ ತೋರುತ್ತದೆ. (ಎ.ಎಂ.ಎ.)
ಬಾಹ್ಯ ಸಂಪರ್ಕಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಐತಿಹಾಸಿಕ ಸ್ಥಳಗಳು
ಆವಿ
ಆವಿ (ಉಗಿ) ಎಂದರೆ ಅನಿಲ ಹಂತದಲ್ಲಿರುವ ನೀರು. ನೀರು ಕುದ್ದಾಗ ಇದರ ರಚನೆಯಾಗುತ್ತದೆ. ಆವಿಯು ಅಗೋಚರವಾಗಿದೆ; ಆದರೆ "ಆವಿ" ಶಬ್ದ ಹಲವುವೇಳೆ ತೇವ ಆವಿಯನ್ನು ಸೂಚಿಸುತ್ತದೆ, ಅಂದರೆ ಬಾಷ್ಪವು ಸಾಂದ್ರೀಕರಿಸಿದಾಗ ಕಣ್ಣಿಗೆ ಕಾಣುವ ನೀರಿನ ಹನಿಗಳ ಮಂಜು ಅಥವಾ ವಾಯುದ್ರವ. ಕಡಿಮೆ ಒತ್ತಡದಲ್ಲಿ, ಉದಾಹರಣೆಗೆ ಮೇಲಿನ ವಾತಾವರಣದಲ್ಲಿ ಅಥವಾ ಎತ್ತರದ ಪರ್ವತಗಳ ಶಿಖರದಲ್ಲಿ, ಪ್ರಮಾಣಿತ ಒತ್ತಡದಲ್ಲಿ ನೀರು ಮಾಮೂಲಿನ 100 °C ಗಿಂತ ಕಡಿಮೆ ಉಷ್ಣಾಂಶದಲ್ಲಿ ಕುದಿಯುತ್ತದೆ. ಅದನ್ನು ಮತ್ತಷ್ಟು ಬಿಸಿಮಾಡಿದರೆ ಅದು ಅತಿಕಾಯಿಸಿದ ಆವಿಯಾಗುತ್ತದೆ.
ಉತ್ಪಾದಕದ (ಜನರೇಟರ್) ಒಳಗೆ ಉತ್ಪನ್ನವಾಗುವ ಉಗಿಯ ಉಷ್ಣತೆಯೂ ಅಲ್ಲಿನ ನೀರಿನ ಉಷ್ಣತೆಯೂ ಸಮತೋಲದಲ್ಲಿರುತ್ತವೆ. ಇಂಥ ಪರಿಸ್ಥಿತಿಯಲ್ಲಿ (ಉಗಿಯ ಉಷ್ಣತೆ = ನೀರಿನ ಉಷ್ಣತೆ) ಉಗಿ ಪರ್ಯಾಪ್ತವಾಗಿದೆ (ಸ್ಯಾಚುರೀಟೆಡ್) ಎನ್ನುತ್ತೇವೆ. ಉಗಿ ಸಂಪೂರ್ಣವಾಗಿ ಬಾಷ್ಪವೇ ಆಗಿರಬಹುದು—ಇದು ಒಣ ಉಗಿ (ಡ್ರೈ ಸ್ಟೀಮ್) ಅಥವಾ ತೇವಪುರಿತವಾಗಿರಬಹುದು—ಇದು ಆದರ್ರ್‌ ಉಗಿ(ವೆಟ್ ಸ್ಟೀಮ್): ಉಗಿಯೊಂದಿಗೆ ಇತರ ಅನಿಲಗಳು ಮಿಶ್ರಗೊಂಡಿರುವು ದುಂಟು—ಆಗ ಇದೊಂದು ಮಿಶ್ರಣ. ಸಂಮರ್ದವನ್ನು ವ್ಯತ್ಯಸ್ತಗೊಳಿಸದೆ ಉಗಿಯನ್ನು ನೀರಿನ ಸಂಪರ್ಕದಿಂದ ಬೇರ್ಪಡಿಸಿದ ತರುವಾಯ ಅದನ್ನು ಮತ್ತಷ್ಟು ಕಾಯಿಸಬಹುದು. ಇದು ಅತಿ ತಪ್ತಉಗಿ (ಸೂಪರ್ ಹೀಟೆಡ್ ಸ್ಟೀಂ). ಉಗಿಯಲ್ಲಿರುವ ಶಕ್ತಿಯನ್ನು (ಎನರ್ಜಿ) ಮೂರು ಭಾಗಗಳಾಗಿ ವಿಂಗಡಿಸಿದೆ: 1.ನೀರನ್ನು ಅದರ ಪ್ರಾರಂಭದ ತಾಪಮಾನದಿಂದ (ಸಾಮಾನ್ಯವಾಗಿ 00 ಸೆ. ಎಂದು ಆಂಗೀಕರಿಸುತ್ತೇವೆ) ಕುದಿಯುವ ತಾಪಮಾನಕ್ಕೆ ಏರಿಸಲು ಬೇಕಾಗುವ ದ್ರವದ ಎಂಥಾಲ್ಪಿ. 2. ನೀರನ್ನು ಕುದಿಯುವ ತಾಪಮಾನದಲ್ಲಿ ಉಗಿಯಾಗಿ ಪರಿವರ್ತಿಸಲು ಬೇಕಾಗುವ ಬಾಷ್ಪೀಕರಣದ ಎಂಥಾಲ್ಪಿ. 3. ಉಗಿಯನ್ನು ಅದರ ಅಂತಿಮ ತಾಪಮಾನಕ್ಕೆ ಏರಿಸುವ ಅಧಿಕೋಷ್ಣದ (ಸೂಪರ್ ಹೀಟ್) ಎಂಥಾಲ್ಪಿ. ಉಷ್ಣ ಶಕ್ತಿಯನ್ನು ಕಳಕೊಂಡಂತೆ ಅತಿತಪ್ತ ಉಗಿ ಆದರ್ರ್‌ವಾಗಿ ಕ್ರಮೇಣ ಬಿಸಿನೀರಾಗಿ ದ್ರವೀಕರಿಸುತ್ತದೆ. ಉಗಿಯ ತಯಾರಿ ಬಲು ಸುಲಭ; ಜನಾರೋಗ್ಯಕ್ಕೆ ಇದರಿಂದ ಹಾನಿ ಇಲ್ಲ: ಮತ್ತು ಬಳಸುವ ಪಾತ್ರೆ ಪದಾರ್ಥಗಳನ್ನು ನಾಶಗೊಳಿಸುವುದಿಲ್ಲ. ಈ ಕಾರಣಗಳಿಂದ ಶಕ್ತಿಯ ಸುಲಭ ಆಕರವಾಗಿ ಇದು ವಿಪುಲವಾಗಿ ಬಳಕೆಯಲ್ಲಿದೆ.
ಬಾಷ್ಪೀಕರಣದ ಶಾಖಪ್ರಮಾಣ ಎಂದರೆ ನೀರನ್ನು ಅನಿಲ ರೂಪಕ್ಕೆ ಪರಿವರ್ತಿಸಲು ಅಗತ್ಯವಿರುವ ಶಕ್ತಿ. ಆಗ, ಪ್ರಮಾಣಿತ ಉಷ್ಣಾಂಶ ಮತ್ತು ಒತ್ತಡದಲ್ಲಿ, ಅದರ ಪರಿಮಾಣ ೧,೭೦೦ ಪಟ್ಟು ಹೆಚ್ಚಾಗುತ್ತದೆ; ಪರಿಮಾಣದ ಈ ಬದಲಾವಣೆಯನ್ನು ಹಿಂದೆ-ಮುಂದೆ ಸರಳರೇಖೆಯಲ್ಲಿ ಚಲಿಸುವ ಆಡುಬೆಣೆ ಪ್ರಕಾರದ ಬಿಣಿಗೆಗೆಳು ಮತ್ತು ಆವಿ ತಿರುಗಾಲಿಗಳಂತಹ ಆವಿಯಂತ್ರಗಳು ಯಾಂತ್ರಿಕ ಕಾರ್ಯವಾಗಿ ಪರಿವರ್ತಿಸಬಲ್ಲವು. ಇವು ಆವಿ ಬಿಣಿಗೆಗಳ ಉಪಗುಂಪಾಗಿವೆ. ಆಡುಬೆಣೆ ಪ್ರಕಾರದ ಆವಿ ಬಿಣಿಗೆಗೆಳು ಕೈಗಾರಿಕಾ ಕ್ರಾಂತಿಯಲ್ಲಿ ಪ್ರಮುಖ ಪಾತ್ರವಹಿಸಿದವು ಮತ್ತು ಆಧುನಿಕ ಆವಿ ತಿರುಗಾಲಿಗಳನ್ನು ವಿಶ್ವದ ಶೇಕಡ ೮೦ ಕ್ಕಿಂತ ಹೆಚ್ಚು ವಿದ್ಯುಚ್ಛಕ್ತಿಯನ್ನು ಉತ್ಪಾದಿಸಲು ಬಳಸಲಾಗುತ್ತದೆ. ದ್ರವ ರೂಪದ ನೀರು ಬಹಳ ಬಿಸಿಯಾದ ಮೇಲ್ಮೈಯೊಂದಿಗೆ ಸಂಪರ್ಕಕ್ಕೆ ಬಂದಾಗ ಅಥವಾ ಅದರ ಬಾಷ್ಪ ಒತ್ತಡದ ಕೆಳಗೆ ಕ್ಷಿಪ್ರವಾಗಿ ತಗ್ಗಿದರೆ, ಅದು ಆವಿ ಸ್ಫೋಟವನ್ನು ಸೃಷ್ಟಿಸಬಹುದು.
ಸಾಂಪ್ರದಾಯಿಕವಾಗಿ, ಉರಿಯುತ್ತಿರುವ ಕಲ್ಲಿದ್ದಲು ಮತ್ತು ಇತರ ಇಂಧನಗಳನ್ನು ಬಳಸಿ ಬಾಯ್ಲರ್‌ ಅನ್ನು ಬಿಸಿಮಾಡಿ ಆವಿಯನ್ನು ಸೃಷ್ಟಿಸಲಾಗುತ್ತದೆ. ಆದರೆ ಸೌರ ಶಕ್ತಿಯಿಂದಲೂ ಆವಿಯನ್ನು ಸೃಷ್ಟಿಸುವುದು ಸಾಧ್ಯವಿದೆ. ನೀರಿನ ಹನಿಗಳನ್ನು ಹೊಂದಿರುವ ಜಲಬಾಷ್ಪವನ್ನು ತೇವ ಆವಿ ಎಂದು ವರ್ಣಿಸಲಾಗುತ್ತದೆ. ತೇವ ಆವಿಯನ್ನು ಮತ್ತಷ್ಟು ಕಾಯಿಸಿದಾಗ, ಹನಿಗಳು ಹಬೆಯಾಗುತ್ತವೆ, ಮತ್ತು (ಒತ್ತಡವನ್ನು ಅವಲಂಬಿಸಿರುವ) ಸಾಕಷ್ಟು ಹೆಚ್ಚಿನ ಉಷ್ಣಾಂಶದಲ್ಲಿ ಎಲ್ಲ ನೀರು ಹಬೆಯಾಗಿ ವ್ಯವಸ್ಥೆಯು ಬಾಷ್ಪ-ದ್ರವ ಸಮಸ್ಥಿತಿಯಲ್ಲಿರುತ್ತದೆ.
ಶಾಖವನ್ನು ವರ್ಗಾಯಿಸುವ ಆವಿಯ ಸಾಮರ್ಥ್ಯವನ್ನು ಮನೆಯಲ್ಲಿಯೂ ಬಳಸಲಾಗುತ್ತದೆ: ತರಕಾರಿಗಳನ್ನು ಬೇಯಿಸಲು, ಬಟ್ಟೆ, ಕಾರ್ಪೆಟ್‍ಗಳು ಮತ್ತು ನೆಲವನ್ನು ಆವಿಯಿಂದ ಸ್ವಚ್ಛಗೊಳಿಸಲು, ಮತ್ತು ಕಟ್ಟಡಗಳನ್ನು ಬೆಚ್ಚಗಿಡಲು. ಪ್ರತಿ ಸಂದರ್ಭದಲ್ಲಿ, ನೀರನ್ನು ಬಾಯ್ಲರ್‌ನಲ್ಲಿ ಕುದಿಸಲಾಗುತ್ತದೆ ಮತ್ತು ಅವಿಯು ಉದ್ದಿಷ್ಟ ವಸ್ತುವಿಗೆ ಶಕ್ತಿಯನ್ನು ಸಾಗಿಸುತ್ತದೆ. ಶಾಖದೊಂದಿಗೆ ಸಾಕಷ್ಟು ಆರ್ದ್ರತೆಯನ್ನು ಸೇರಿಸುವ ಸಲುವಾಗಿ ಬಟ್ಟೆಗಳನ್ನು ಇಸ್ತ್ರಿಮಾಡಲು ಕೂಡ ಆವಿಯನ್ನು ಬಳಸಲಾಗುತ್ತದೆ. ಇದರಿಂದ ನಿರಿಗೆಗಳು ಹೋಗುತ್ತವೆ ಮತ್ತು ಬಟ್ಟೆಗಳ ಮೇಲೆ ಉದ್ದೇಶಪೂರ್ವಕ ಮಡಿಕೆಗಳನ್ನು ಹಾಕಲಾಗುತ್ತದೆ.
ಉಲ್ಲೇಖಗಳು
ವರ್ಗ:ನೀರಿನ ರೂಪಗಳು
ನೆಟ್‌ಸ್ಕೇಪ್‌ ನ್ಯಾವಿಗೇಟರ್
ನೆಟ್‌ಸ್ಕೇಪ್‌ ನ್ಯಾವಿಗೇಟರ್ ಹಾಗು ನೆಟ್‌ಸ್ಕೇಪ್‌  ಎಂಬುದು ೧೯೯೦ರ ದಶಕದಲ್ಲಿ ಜನಪ್ರಿಯವಾಗಿದ್ದ ಖಾಸಗಿ ಸ್ವಾಮ್ಯದ ವೆಬ್ ಬ್ರೌಸರ್‌ನ ಹೆಸರುಗಳು. ಇದು ನೆಟ್‌ಸ್ಕೇಪ್‌ ಕಮ್ಯೂನಿಕೇಷನ್ಸ್ ಕಾರ್ಪೋರೇಶನ್ ನ ಒಂದು ಪ್ರಮುಖ ತಾಂತ್ರಿಕ ಉತ್ಪನ್ನವಾಗಿದೆ. ಜೊತೆಗೆ ಬಳಕೆಯ ಹಂಚಿಕೆಗೆ ಸಂಬಂಧಿಸಿದಂತೆ ಇದೊಂದು ಪ್ರಮುಖ ವೆಬ್ ಬ್ರೌಸರ್ ಆಗಿದೆ, ಆದಾಗ್ಯೂ ೨೦೦೨ರ ಸುಮಾರಿಗೆ ಇದರ ಬಳಕೆಯು ಬಹುತೇಕವಾಗಿ ಕಣ್ಮರೆಯಾಯಿತು. ಇದಕ್ಕೆ ಆಂಶಿಕವಾಗಿ ಮೈಕ್ರೋಸಾಫ್ಟ್‌ನ ಇಂಟರ್ನೆಟ್ ಎಕ್ಸ್‌ಪ್ಲೋರರ್ ಅಂತರ್ಜಾಲ ವೀಕ್ಷಕ ಸಾಫ್ಟ್‌ವೇರ್ ಹಾಗು ಇತರ ಅಂತರ್ಜಾಲ ವೀಕ್ಷಕಗಳ ಹೆಚ್ಚಿದ ಬಳಕೆಯು ಕಾರಣವಾದರೆ, ಆಂಶಿಕವಾಗಿ ನೆಟ್‌ಸ್ಕೇಪ್‌ ಕಾರ್ಪೋರೇಶನ್ (ನಂತರ ಸಂಸ್ಥೆಯನ್ನು AOL ಖರೀದಿಸಿತು) ೧೯೯೦ರ ದಶಕದ ದ್ವಿತೀಯಾರ್ಧದ ನಂತರ ನೆಟ್‌ಸ್ಕೇಪ್‌ ನ್ಯಾವಿಗೇಟರ್‌ನ ತಾಂತ್ರಿಕ ಆವಿಷ್ಕಾರವನ್ನು ಸಮರ್ಥವಾಗಿ ನಿರ್ವಹಿಸದಿರುವುದೂ ಕಾರಣವಾಗಿತ್ತು.
ನೆಟ್‌ಸ್ಕೇಪ್‌ ನ ವ್ಯಾವಹಾರಿಕ ಅಂತ್ಯವು ಮೈಕ್ರೋಸಾಫ್ಟ್ ನ ಟ್ರಸ್ಟ್ ವಿರೋಧಿ ವಿಚಾರಣೆಗೆ ಒಂದು ಮುಖ್ಯ ಪೀಠಿಕೆಯಾಯಿತು. ಅಲ್ಲಿ ನ್ಯಾಯಾಲಯವು ಮೈಕ್ರೋಸಾಫ್ಟ್ ಕಾರ್ಪೋರೇಶನ್ ನ ವಿಂಡೋಸ್ ಆಪರೇಟಿಂಗ್ ಸಿಸ್ಟಂ ಜೊತೆಗೆ ಇಂಟರ್ನೆಟ್ ಎಕ್ಸ್‌ಪ್ಲೋರರ್ ನ ಹೊರೆಯನ್ನು ಒಂದು ಏಕಸ್ವಾಮ್ಯದ ಹಾಗೂ ಕಾನೂನುಬಾಹಿರ ವ್ಯಾವಹಾರಿಕ ಪದ್ದತಿಯೆಂದು ತೀರ್ಪು ನೀಡಿತು.
ನೆಟ್‌ಸ್ಕೇಪ್‌ ನ್ಯಾವಿಗೇಟರ್ ವೆಬ್ ಬ್ರೌಸರ್ ಸ್ಥಾನವನ್ನು ನೆಟ್‌ಸ್ಕೇಪ್‌ ಕಮ್ಯೂನಿಕೇಟರ್ ಇಂಟರ್ನೆಟ್ ಸೂಟ್ ಆಕ್ರಮಿಸಿಕೊಂಡಿತು, ನಂತರದಲ್ಲಿ ಈ ಸ್ಥಾನವನ್ನು ನೆಟ್‌ಸ್ಕೇಪ್‌ 6, ನೆಟ್‌ಸ್ಕೇಪ್‌ 7, ನೆಟ್‌ಸ್ಕೇಪ್‌ ಬ್ರೌಸರ್ 8, ಹಾಗು ನೆಟ್‌ಸ್ಕೇಪ್‌ ನ್ಯಾವಿಗೇಟರ್ 9 ಆಕ್ರಮಿಸಿಕೊಂಡವು.
AOL ಔಪಚಾರಿಕವಾಗಿ ನೆಟ್‌ಸ್ಕೇಪ್‌ ನ್ಯಾವಿಗೇಟರ್ ಅಭಿವೃದ್ಧಿಪಡಿಸುವುದನ್ನು ಡಿಸೆಂಬರ್ ೨೮, ೨೦೦೭ರಲ್ಲಿ ನಿಲ್ಲಿಸಿತು, ಆದರೆ ಮಾರ್ಚ್ ೧, ೨೦೦೮ರವರೆಗೂ AOL ತಾಂತ್ರಿಕ ನೆರವನ್ನು ನಿಲ್ಲಿಸುವವರೆಗೂ ಭದ್ರತಾ ಪರಿಷ್ಕರಣೆಗಳೊಂದಿಗೆ ವೆಬ್ ಬ್ರೌಸರ್‌ಗೆ ತನ್ನ ಬೆಂಬಲವನ್ನು ಮುಂದುವರೆಸಿತು. ನೆಟ್‌ಸ್ಕೇಪ್‌ ನ್ಯಾವಿಗೇಟರ್ ವೆಬ್ ಬ್ರೌಸರ್ ಸಮೂಹದ ಸಂರಕ್ಷಿತ ಆವೃತ್ತಿಗಳನ್ನು ಡೌನ್ ಲೋಡ್ ಮಾಡಿಕೊಳ್ಳಲು AOL ಅನುಮತಿ ನೀಡುತ್ತದೆ. ಅಲ್ಲದೆ, AOL ನೆಟ್‌ಸ್ಕೇಪ್‌ ಅಂತರ್ಜಾಲವನ್ನು ಒಂದು ಇಂಟರ್ನೆಟ್ ಪೋರ್ಟಲ್ ಆಗಿ ನಿರ್ವಹಣೆ ಮಾಡುತ್ತದೆ.
ಸೃಷ್ಟಿ
ನೆಟ್‌ಸ್ಕೇಪ್‌ ನ್ಯಾವಿಗೇಟರ್ ಮೊಸೈಕ್ ವೆಬ್ ಬ್ರೌಸರ್ ನ್ನು ಆಧರಿಸಿದೆ, ನ್ಯಾಷನಲ್ ಸೆಂಟರ್ ಫಾರ್ ಸೂಪರ್ ಕಂಪ್ಯೂಟಿಂಗ್ ಅಪ್ಲಿಕೆಷನ್ಸ್‌ನಲ್ಲಿ ಅರೆಕಾಲಿಕ ನೌಕರ ಮಾರ್ಕ್ ಆನ್ಡ್ರಿಸನ್ ಇದನ್ನು ಜಂಟಿಯಾಗಿ ರಚನೆ ಮಾಡಿದರು. ಇವರು ಯೂನಿವರ್ಸಿಟಿ ಆಫ್ ಇಲ್ಲಿನಾಯಿಸ್‌ನ ವಿದ್ಯಾರ್ಥಿಯೂ ಆಗಿದ್ದರು. ಆನ್ಡ್ರಿಸನ್ ೧೯೯೩ರಲ್ಲಿ ಪದವಿ ಗಳಿಸಿದ ನಂತರ, ಕ್ಯಾಲಿಫೋರ್ನಿಯಕ್ಕೆ ಸ್ಥಳ ಬದಲಾವಣೆ ಮಾಡಿಕೊಂಡರು, ನಂತರ ಅಲ್ಲಿ ಸಿಲಿಕಾನ್ ಗ್ರ್ಯಾಫಿಕ್ಸ್ ನ ಸ್ಥಾಪಕರಾಗಿದ್ದ, ಇತ್ತೀಚಿಗೆ ಅಗಲಿದ ಜಿಮ್ ಕ್ಲಾರ್ಕ್‌ರನ್ನು ಸಂಧಿಸಿದರು. ಕ್ಲಾರ್ಕ್, ಮೊಸೈಕ್ ಬ್ರೌಸರ್ ಒಂದು ಮಹತ್ವದ ವಾಣಿಜ್ಯ ಉಪಯೋಗಗಳನ್ನು ಹೊಂದಿರುವುದರ ಜೊತೆಗೆ ಮೂಲಧನವನ್ನು ಒದಗಿಸುತ್ತದೆಂದು ನಂಬಿದ್ದರು. ಶೀಘ್ರದಲ್ಲಿ ಮೊಸಾಯಿಕ್ ಕಮ್ಯೂನಿಕೇಷನ್ಸ್ ಕಾರ್ಪೋರೇಶನ್ ಕ್ಯಾಲಿಫೋರ್ನಿಯಾದ ಮೌಂಟನ್ ವ್ಯೂ ನಲ್ಲಿ ತಮ್ಮ ಉದ್ಯಮವನ್ನು ಆರಂಭಿಸಿತು. ಇದಕ್ಕೆ ಆನ್ಡ್ರಿಸನ್ ರನ್ನು ಉಪಾಧ್ಯಕ್ಷರನ್ನಾಗಿ ನೇಮಿಸಲಾಯಿತು. ಯೂನಿವರ್ಸಿಟಿ ಆಫ್ ಇಲ್ಲಿನಾಯಿಸ್, ಸಂಸ್ಥೆಯ ಮೊಸೈಕ್ ಹೆಸರಿನ ಬಳಕೆಯಿಂದಾಗಿ ಅಸಂತುಷ್ಟತೆಯನ್ನು ಹೊಂದಿದ್ದರ ಪರಿಣಾಮವಾಗಿ, ಸಂಸ್ಥೆಯು ತನ್ನ ಹೆಸರನ್ನು ನೆಟ್‌ಸ್ಕೇಪ್‌ ಕಮ್ಯೂನಿಕೇಷನ್ಸ್ ಎಂದು ಬದಲಾಯಿಸಿತು (ಈ ಹೆಸರನ್ನು ಸಂಸ್ಥೆಯ ಮಾರಾಟ ಪ್ರತಿನಿಧಿ ಗ್ರೆಗ್ ಸ್ಯಾಂಡ್ಸ್ ಸೂಚಿಸಿದರು) ಜೊತೆಗೆ ಅದರ ಪ್ರಮುಖ ವೆಬ್ ಬ್ರೌಸರ್‌ನ್ನು ನೆಟ್‌ಸ್ಕೇಪ್‌ ನ್ಯಾವಿಗೇಟರ್ ಎಂದು ಹೆಸರಿಸಿತು.
ನೆಟ್‌ಸ್ಕೇಪ್‌ ತನ್ನ ಮೊದಲ ಮಾಧ್ಯಮ ಬಿಡುಗಡೆಯನ್ನು ಪ್ರಕಟಿಸಿ (ಅಕ್ಟೋಬರ್ ೧೩, ೧೯೯೪) ನ್ಯಾವಿಗೇಟರ್ ನ್ನು ಎಲ್ಲ ವಾಣಿಜ್ಯೇತರ ಬಳಕೆದಾರರಿಗೆ ಶುಲ್ಕವಿಲ್ಲದೆ ದೊರಕುವಂತೆ ಮಾಡುತ್ತದೆಂದು ಹೇಳಿತು, ಜೊತೆಗೆ ನವೆಂಬರ್ ೧೯೯೪ ಹಾಗು ಮಾರ್ಚ್ ೧೯೯೫ರಲ್ಲಿ ಬೀಟಾ ಆವೃತ್ತಿಗಳ ೧.೦ ಹಾಗು ೧.೧ ಆವೃತ್ತಿಗಳನ್ನು ವಾಸ್ತವವಾಗಿ ಶುಲ್ಕವಿಲ್ಲದೆ ಡೌನ್ ಲೋಡ್ ಮಾಡಿಕೊಳ್ಳಬಹುದೆಂದು ಪ್ರಕಟಿಸಿತು, ಜೊತೆಗೆ ಡಿಸೆಂಬರ್ ೧೯೯೪ರಲ್ಲಿ ೧.೦ರ ಸಂಪೂರ್ಣ ಆವೃತ್ತಿಯು ದೊರಕುವುದೆಂದು ತಿಳಿಸಿತು. ನ್ಯಾವಿಗೇಟರ್‌ಗೆ ಸಂಬಂಧಿಸಿದಂತೆ ನೆಟ್‌ಸ್ಕೇಪ್‌‌ನ ಆರಂಭಿಕ ಕಾರ್ಪೊರೇಟ್ ನೀತಿಯು ಆಸಕ್ತಿದಾಯಕವಾಗಿತ್ತು. ಸಂಸ್ಥೆಯು, ಇಂಟರ್ನೆಟ್ ಸಾಫ್ಟ್‌ವೇರ್ ಮುಕ್ತವಾಗಿ ಹಂಚಿಕೆ ಮಾಡುವ ಪರಿಕಲ್ಪನೆಗೆ ಅನುಗುಣವಾಗಿ ವಾಣಿಜ್ಯೇತರ ಬಳಕೆಗೆ ನ್ಯಾವಿಗೇಟರ್‌ನ್ನು ಸುಲಭವಾಗಿ ದೊರಕುವಂತೆ ಮಾಡುತ್ತೇವೆಂದು ಘೋಷಿಸಿತು.
ಆದಾಗ್ಯೂ, ಮಾಧ್ಯಮಕ್ಕೆ ಪ್ರಕಟನೆ ನೀಡಿದ ೨ ತಿಂಗಳೊಳಗೆ, ನೆಟ್‌ಸ್ಕೇಪ್‌ ಸ್ಪಷ್ಟವಾಗಿ ತನ್ನ ನೀತಿಯನ್ನು ಬದಲಿಸಿ,ಯಾರಿಗೆ ೧.೦ ಆವೃತ್ತಿ ಮುಕ್ತವಾಗಿ ದೊರಕುತ್ತದೆಂದು ತಿಳಿಸಿತು. ಇದರಂತೆ ಕೇವಲ ಶೈಕ್ಷಣಿಕ ಹಾಗು ಲಾಭೋದ್ದೇಶವಿಲ್ಲದ ಸಂಸ್ಥೆಗಳು ಯಾವುದೇ ಶುಲ್ಕ ಪಾವತಿಸದೆ ೧.೦ ಆವೃತ್ತಿಯನ್ನು ಬಳಸಬಹುದೆಂದು ಪ್ರಕಟಿಸಿತು.
ಮಾರ್ಚ್ ೬, ೧೯೯೫ರಲ್ಲಿ ೧.೧ ಬೀಟಾ ಆವೃತ್ತಿಯ ಲಭ್ಯತೆಯೊಂದಿಗೆ ಬದಲಾವಣೆಯು ಪೂರ್ಣಗೊಂಡಿತು. ಮಾಧ್ಯಮದಲ್ಲಿ ಪ್ರಕಟವಾದ ಹೇಳಿಕೆಯಂತೆ ಅಂತಿಮ ೧.೧ ಬಿಡುಗಡೆಯು ಕೇವಲ ಶೈಕ್ಷಣಿಕ ಹಾಗು ಲಾಭೋದ್ದೇಶವಿಲ್ಲದ ಸಂಸ್ಥೆಗಳ ಬಳಕೆಗೆ ಯಾವುದೇ ಶುಲ್ಕ ಪಾವತಿಸದೆ ಉಚಿತವಾಗಿ ಲಭ್ಯವಾಗುತ್ತದೆಂದು ತಿಳಿಸಿತು. ಇಂಟರ್ನೆಟ್ ಸಾಫ್ಟ್‌ವೇರ್ ಎಲ್ಲರಿಗೂ ಮುಕ್ತವಾಗಿ ಸಿಗುವ ದೃಷ್ಟಿಯಿಂದ ನ್ಯಾವಿಗೇಟರ್‌ನ್ನು ಶುಲ್ಕರಹಿತವಾಗಿ ಲಭ್ಯವಾಗುವಂತೆ ಮಾಡುತ್ತೇವೆ ಎಂದು ಮಾಧ್ಯಮಕ್ಕೆ ಮೊದಲು ವ್ಯಕ್ತಪಡಿಸಿದ ಭಾವನೆಯು ಇಲ್ಲವಾಯಿತು.
ತಂತ್ರಾಂಶ ಉತ್ಪನ್ನದ ಮೊದಲ ಕೆಲವು ಬಿಡುಗಡೆಗಳು "ವಾಣಿಜ್ಯ" ಹಾಗು "ಅರ್ಹತೆ ನಿರ್ಧಾರದ" ಆವೃತ್ತಿಗಳನ್ನು ಒದಗಿಸಿತು; ಉದಾಹರಣೆಗೆ "೧.೦" ಹಾಗು "೧.೦N" ಆವೃತ್ತಿ. "N" ಅರ್ಹತೆ ನಿರ್ಧಾರದ ಆವೃತ್ತಿಗಳು ವಾಣಿಜ್ಯ ಆವೃತ್ತಿಗಳಿಗೆ ಸಂಪೂರ್ಣವಾಗಿ ಹೋಲುತ್ತದೆ; ದೀರ್ಘ ಕಾಲದಿಂದ ಬ್ರೌಸರ್ ನ ಬಳಕೆ ಮಾಡಿ ಅದರಿಂದ ತೃಪ್ತಿ ಪಡೆದ ಜನರಿಗೆ ಶುಲ್ಕವನ್ನು ಪಾವತಿಸಬೇಕೆಂದು ನೆನಪಿಸುವ ಪತ್ರಗಳಿರುತ್ತಿತ್ತು. ಈ ವೈಶಿಷ್ಠ್ಯವನ್ನು ಅದರ ಪ್ರಾಥಮಿಕ ಬಿಡುಗಡೆಯ ಒಂದು ವರ್ಷದೊಳಗೆ ಅಧಿಕೃತವಾಗಿ ಕೈಬಿಡಲಾಯಿತು. ಜೊತೆಗೆ ಬ್ರೌಸರ್‌ನ ಸಂಪೂರ್ಣ ಆವೃತ್ತಿಯನ್ನು ಆನ್ಲೈನ್‌ನಲ್ಲಿ ಮುಕ್ತವಾಗಿ ಲಭ್ಯವಾಗುವಂತೆ ಮಾಡಲಾಯಿತು. ಇದರ ಆವೃತ್ತಿಗಳು ಮಳಿಗೆಗಳಲ್ಲಿ ದೂರವಾಣಿ ಬೆಂಬಲದ ಅವಧಿಯೊಂದಿಗೆ ಫ್ಲಾಪಿ ಡಿಸ್ಕ್‌ಗಳಲ್ಲಿ (ನಂತರ CDಗಳಲ್ಲಿ) ದೊರೆಯುತ್ತಿತ್ತು. ಇಮೇಲ್ ನೆರವು ಆರಂಭದಲ್ಲಿ ಉಚಿತವಾಗಿರುವುದರ ಜೊತೆಗೆ ಉಚಿತವಾಗಿ ಸೇವೆಯನ್ನು ಒದಗಿಸುವಂತೆ ಬಂದ ಕೋರಿಕೆಗಳ ಪ್ರಮಾಣವು ಅಧಿಕಗೊಳ್ಳುವ ತನಕ ಒಂದು ಅಥವಾ ಎರಡು ವರ್ಷಗಳ ಕಾಲ ಉಚಿತ ಸೇವೆ ಒದಗಿಸಿತು.